
ΝΟΜΟΣ ΥΠΆΡΙΘ. 3086 

Οργανισμός Νομικού Συμβουλίου του Κράτους και 
κατάσταση των Λειτουργών και των Υπαλλήλων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΑΡΜΟΔΙΟΤΗΤΕΣ - ΔΙΑΡΘΡΩΣΗ - ΣΥΓΚΡΟΤΗΣΗ 
ΚΕΦΑΛΑΙΟ Α' 

Αρθρο 1 

Το Νομικό Συμβούλιο του Κράτους (Ν.Σ.Κ.) αποτελεί 
ενιαία, ανώτατη Αρχή του Κράτους και υπάγεται απευθεί¬ 
ας στον Υπουργό Οικονομίας και Οικονομικών. 

Αρθρο 2 
Αρμοδιότητες 

Στην αρμοδιότητα του Ν.Σ.Κ. υπάγονται: 

α) Η δικαστική υπεράσπιση των συμφερόντων του Κρά¬ 
τους και γενικότερα η νομική υποστήριξή του. 

β) Η υποστήριξη των υποθέσεων της Ελληνικής Δημο¬ 
κρατίας στο Ευρωπαϊκό Δικαστήριο Ανθρωπίνων Δικαιω¬ 
μάτων και στο Δικαστήριο των Ευρωπαϊκών Κοινοτήτων, 
με την επιφύλαξη των διατάξεων των άρθρων 9 και 15 του 
Οργανισμού του Υπουργείου Εξωτερικών, που κυρώθηκε 
με το άρθρο πρώτο του Ν. 2594/1998 (ΦΕΚ 62 Α') και του 
άρθρου 56 παρ. 3II περ. α' έως ε'του Π.Δ. 230/1998 (ΦΕΚ 
177 Α'). 

γ) Η υποστήριξη των υπηρεσιών της Διοίκησης σε θέ¬ 
ματα κοινοτικού δικαίου με την επιφύλαξη των διατάξεων 
που αναφέρονται στην περίπτωση β'της παραγράφου αυ¬ 
τής. 

δ) Η διενέργεια όλων των δικαστικών πράξεων, που ανα- 
φέρονται στο άρθρο 6 της Πολυμερούς Σύμβασης "Περί 
διεκδικήσεως διατροφής εις την αλλοδαπήν" που κυρώ¬ 
θηκε με το Ν.Δ. 4421/1964 (ΦΕΚ215 Α') και ανάγονται στα 
καθήκοντα του Υπουργείου Δικαιοσύνης. 

ε) Η διεξαγωγή των δικαστικών πράξεων, που προβλέ- 
πονται στις διεθνείς συμβάσεις δικαστικής αρωγής σε 
ποινικές, αστικές και εμπορικές υποθέσεις, στις οποίες η 
Ελλάδα είναι συμβαλλόμενο μέρος και συνιστούν καθή¬ 
κοντα του Υπουργείου Δικαιοσύνης ως κεντρικής αρχής. 


στ) Η καθοδήγηση των ενεργειών της Διοίκησης με νο¬ 
μικές γνωμοδοτήσεις. 

ζ) Η αναγνώριση απαιτήσεων κατά του Δημοσίου, ο 
συμβιβασμός σε διαφορές με αυτό και η ρύθμιση χρεών 
πτωχών οφειλετών του Δημοσίου. 

η) Η γνωμοδότηση για την υπαγωγή διαφορών του Δη¬ 
μοσίου σε διαιτησία και ο ορισμός διαιτητών του. 

θ) Η υπεράσπιση δημοσίων υπαλλήλων σε ποινικά δικα¬ 
στήρια, εφόσον προβλέπεται τούτο από ειδική διάταξη 
νόμου. 

ι) Η γνωμοδότηση για το παραδεκτό και βάσιμο των 
αναιρέσεων του Δημοσίου και Ν.Π.Δ.Δ. σύμφωνα με το 
άρθρο 12 του Ν. 2298/1995 (ΦΕΚ 62 Α'), όπως κάθε φορά 
ισχύει. 

ια) Η επεξεργασία των σχεδίων νόμων, διαταγμάτων και 
κανονιστικών υπουργικών αποφάσεων, που παραπέμπο- 
νται αρμοδίως σ’ αυτό. 

ιβ) Η δικαστική υπεράσπιση και γενικότερα η νομική 
υποστήριξη Νομικών Προσώπων Δημοσίου Δικαίου και 
Ανεξάρτητων Διοικητικών Αρχών, των οποίων η νομική 
υπηρεσία διεξάγεται από το Νομικό Συμβούλιο του Κρά¬ 
τους ή από μέλη του σύμφωνα με ειδικές διατάξεις. 

Άρθρο 3 
Ετήσια έκθεση 

Το Νομικό Συμβούλιο του Κράτους συντάσσει ετήσια 
έκθεση, η οποία υποβάλλεται στον Υπουργό Οικονομίας 
και Οικονομικών και κατατίθεται στον Πρόεδρο της Βου¬ 
λής των Ελλήνων εντός του μηνός Μαρτίου κάθε έτους. 
Στην έκθεση αυτή γίνεται καταγραφή και αποτίμηση του 
έργου του Ν.Σ.Κ. του προηγούμενου έτους. Στην έκθεση 
περιλαμβάνονται παρατηρήσεις και εισήγηση για τις ρυθ¬ 
μίσεις που είναι αναγκαίες για την αντιμετώπιση των προ¬ 
βλημάτων που εντοπίζονται, με ειδικότερη αναφορά στην 
έκβαση των υποθέσεων της ακυρωτικής διαδικασίας, την 
επισήμανση των αιτίων ακύρωσης κανονιστικών ή ατομι¬ 
κών πράξεων της Διοίκησης. 

Άρθρο 4 

Βασική διάρθρωση 

Οι εργασίες του Ν.Σ.Κ. διεξάγονται από: α) την Κεντρι¬ 
κή Υπηρεσία, β) τα Γ ραφεία Νομικών Συμβούλων, γ) τα Ει¬ 
δικά Γ ραφεία Νομικών Συμβούλων, δ) τα Δικαστικά Γ ρα¬ 
φεία, ε) τους δικηγόρους του Δημοσίου, όπου δεν λει¬ 
τουργούν Γραφεία Νομικών Συμβούλων ή Δικαστικά 
Γ ραφεία και στ) τους δικηγόρους αλλοδαπής. 

Άρθρο 5 

Συγκρότηση του Ν.Σ.Κ. ως συλλογικού οργάνου 

1. Το Ν.Σ.Κ., ως συλλογικό όργανο, λειτουργεί σε Ολο¬ 
μέλεια, Τμήματα και Τριμελείς Επιτροπές. 

2. Η Ολομέλεια συγκροτείται από τον Πρόεδρο, τους 
Αντιπροέδρους και τους Νομικούς Συμβούλους ως μέλη 
με ψήφο. Γιατην ύπαρξη απαρτίας απαιτείται η παρουσία 
του μισού πλέον ενός από το συνολικό αριθμό των μελών 
που υπηρετούν κάθε φορά. Στην Ολομέλεια προεδρεύει 
ο Πρόεδρος του Ν.Σ.Κ. και σε περίπτωση που δεν υπάρ¬ 
χει, είναι απών ή κωλύεται, ο αρχαιότερος από τους Αντι¬ 
προέδρους που παρίστανται. 

3. Ο αριθμός και η συγκρότηση των Τμημάτων ορίζεται 
για κάθε δικαστικό έτος με απόφαση του Προέδρου του 
Ν.Σ.Κ.. Γ ιατην ύπαρξη απαρτίας κάθε Τμήματος απαιτεί¬ 
ται η παρουσία του μισού πλέον ενός των Νομικών Συμ¬ 
βούλων, που έχουν ορισθεί και υπηρετούν κάθε φορά. Σε 
κάθε Τμήμα προεδρεύει Αντιπρόεδρος και σε περίπτωση 
πού δεν υπάρχει, απουσιάζει ή κωλύεται ο αρχαιότερος 
Νομικός Σύμβουλος από αυτούς που παρίστανται. Ο 
Πρόεδρος του Ν.Σ.Κ. μπορεί να προεδρεύει σε οποιοδή- 
ποτεΤμήμα. 

4. Οι Πάρεδροι του Ν.Σ.Κ. μετέχουν στις εργασίες της 
Ολομέλειας και των Τμημάτων ως εισηγητές σε υποθέ¬ 
σεις που τους έχουν ανατεθεί, με γνώμη χωρίς ψήφο. Στις 
συνεδριάσεις μπορεί να παρίστανται και Δικαστικοί Αντι¬ 
πρόσωποι κατά τη συζήτηση υποθέσεων τις οποίες έχουν 
χειρισθεί, για παροχή εξηγήσεων ή διευκρινήσεων. 

5. Στην Κεντρική Υπηρεσία του Ν.Σ.Κ., στα Γ ραφεία Νο¬ 
μικών Συμβούλων και στα Ειδικά Γ ραφεία Νομικών Συμ¬ 
βούλων λειτουργεί Τριμελής Επιτροπή, η οποία συγκρο¬ 
τείται από έναν Αντιπρόεδρο ή έναν Νομικό Σύμβουλο, 
τον εισηγητή της υπόθεσης και από ένα άλλο μέλος του 
Ν.Σ.Κ., που υπηρετεί στην υπηρεσιακή αυτή μονάδα. Τρι¬ 
μελής Επιτροπή συγκροτείται και στα Δικαστικά Γ ραφεία 
στα οποία υπηρετούν τουλάχιστον τρία μέλη του Ν.Σ.Κ., 
από τα οποία το ένα τουλάχιστον είναι Πάρεδρος, ο οποί¬ 
ος και συμμετέχει υποχρεωτικά σ’ αυτήν. Όλα τα μέλη 
των Επιτροπών έχουν δικαίωμα ψήφου. Στην Τριμελή Επι¬ 
τροπή προεδρεύει ο ανώτερος κατά βαθμό και επί ομοιο- 
βάθμων μελών ο αρχαιότερος. 

Άρθρο 6 

Αρμοδιότητες Επιτροπών, Τμημάτων και Ολομέλειας 

1. Οι Επιτροπές γνωμοδοτούν: 

Για τη συμβιβαστική επίλυση διαφορών ή αναγνώριση 
απαιτήσεων κατά του Δημοσίου, τη μη άσκηση αγωγών ή 
άλλων ενδίκων βοηθημάτων από το Δημόσιο και την πα¬ 
ραίτηση από αγωγές ή άλλα ένδικα βοηθήματα, που 
ασκήθηκαν από αυτό, την αποδοχή αγωγών ή άλλων εν¬ 
δίκων βοηθημάτων, που ασκήθηκαν κατά του Δημοσίου 
και τη ρύθμιση χρεών πτωχών οφειλετών του, εφόσον το 
αντικείμενο της διαφοράς σε όλες τις περιπτώσεις αυτές 
δεν υπερβαίνει το ποσό της καθ’ ύλην αρμοδιότητας του 
Μονομελούς Πρωτοδικείου και για τη μη άσκηση ενδίκων 
μέσων κατά δικαστικών αποφάσεων, που έχουν εκδοθεί 
και την παραίτηση από ένδικα μέσα, που έχουν ασκηθεί, 
ανεξαρτήτως ποσού. Η Επιτροπή της Κεντρικής Υπηρε¬ 
σίας αποφαίνεται σε θέματα αρμοδιότητάς της για υπο¬ 
θέσεις επαρχιών, στις οποίες δεν λειτουργούν Δικαστικά 
Γ ραφεία ή εάν στα Δικαστικά Γ ραφεία που λειτουργούν, 


δεν είναι δυνατή η συγκρότηση Επιτροπής ή σε υποθέ¬ 
σεις Γ ραφείων Νομικών Συμβούλων ή Ειδικών Γ ραφείων 
Νομικών Συμβούλων στα οποία δεν είναι δυνατή η συ¬ 
γκρότηση Επιτροπής λόγω του αριθμού των μελών του 
Ν.Σ.Κ., που υπηρετούν σ’ αυτά. Με απόφαση του Προέ¬ 
δρου του Ν.Σ.Κ. καθορίζεται ο τρόπος, οι προϋποθέσεις 
και η διαδικασία άσκησης των παραπάνω αρμοδιοτήτων. 

2. Τα Τμήματα γνωμοδοτούν: 

α) Σε υποθέσεις, που δεν υπάγονται στην αρμοδιότητα 
των Επιτροπών ή παραπέμπονται σ’ αυτά από Επιτροπή 
λόγω της σπουδαιότητάς τους. 

β) Γ ια το παραδεκτό των αναιρέσεων και το παραδεκτό 
και βάσιμο των λόγων αυτών, που ασκούνται από το Δη¬ 
μόσιο, καθώς και τα Ν.Π.Δ.Δ. και τις Ανεξάρτητες Διοικη¬ 
τικές Αρχές των οποίων η νομική υπηρεσία διεξάγεται 
από το Ν.Σ.Κ.. 

γ) Σε ερωτήματα της Βουλής των Ελλήνων πού υπο¬ 
γράφονται από τον Π ρόεδρο ή τον Γ ενικό Γ ραμματέα της 
Βουλής, καθώς και σε ερωτήματα της Διοίκησης, που 
υπογράφονται από τον Υπουργό, Αναπληρωτή Υπουργό, 
Υφυπουργό και Γ ενικό Γ ραμματέα Υπουργείου εφόσον ο 
τελευταίος είναι ειδικά εξουσιοδοτημένος και μόνο για 
θέματα της αρμοδιότητάς του. Επίσης σε ερωτήματα, 
που υπογράφονται από τον Πρόεδρο Διοικητικού Συμ¬ 
βουλίου ή άλλο κατά νόμο όργανο Διοίκησης Νομικού 
Προσώπου Δημοσίου Δικαίου ή Ανεξάρτητης Διοικητικής 
Αρχής των οποίων η νομική υπηρεσία διεξάγεται από το 
Ν.Σ.Κ., εφόσον αφορούν ζητήματα της αρμοδιότητάς 
τους, ενώ ερωτήματά τους με γενικότερο ενδιαφέρον 
υπογράφονται μόνο από τον εποπτεύοντα Υπουργό. 

δ) Για τα σχέδια νόμου, διαταγμάτων ή κανονιστικών 
υπουργικών αποφάσεων, που παραπέμπονται στο Ν.Σ.Κ. 
για επεξεργασία. 

3. Η Ολομέλεια γνωμοδοτεί: 

α) Για την υποβολή διαφορών του Δημοσίου σε διαιτη¬ 
σία και το διορισμό των διαιτητών αυτού. 

β) Για υποθέσεις, οι οποίες παραπέμπονται σ’ αυτήν 
από τον Πρόεδρο του Ν.Σ.Κ. ή κάποιο Τμήμα. 

γ) Σε ερωτήματα για τα οποία ζητείται από τον Π ρόεδρο 
της Βουλής ή τον Υπουργό απευθείας η γνώμη της ή για 
τα οποία προηγήθηκε γνωμοδότηση Τμήματος, η οποία 
δεν έγινε αποδεκτή και ζητείται αρμοδίως η παραπομπή 
στην Ολομέλεια και 

δ) Για κάθε νομικό ζήτημα μείζονος σημασίας ή για ζή¬ 
τημα σχετικό με τη λειτουργία του Ν.Σ.Κ. και των υπηρε¬ 
σιακών μονάδων του, που εισάγεται σ’ αυτήν από τον 
Πρόεδρο του Ν.Σ.Κ.. 

4. Οι Γενικοί Γραμματείς Περιφέρειας, μπορούν να 
απευθύνουν, για θέματα της αρμοδιότητάς τους, τοπικού 
μόνο ενδιαφέροντος, ερωτήματα στα Δικαστικά Γ ραφεία 
ή Γ ραφεία Νομικού Συμβούλου της έδρας τους, ενώ για 
ζητήματα με ευρύτερο ενδιαφέρον τα ερωτήματα υπο¬ 
βάλλονται δια του καθ’ ύλην αρμόδιου Υπουργού. Τα Γ ρα¬ 
φεία αυτά, αν για το θέμα για το οποίο υποβάλλεται το 
ερώτημα, υπάρχει σχετική γνωμοδότηση του Ν.Σ.Κ., τη 
γνωστοποιούν σε αυτούς που υπέβαλλαν το ερώτημα. Σε 
απλά θέματα, οι Νομικοί Σύμβουλοι ή Πάρεδροι, που υπη¬ 
ρετούν σ’ αυτά, απαντούν με ατομικές γνωμοδοτήσεις, 
διαφορετικά αποστέλλουν τα ερωτήματα αυτά χωρίς κα¬ 
θυστέρηση και με πλήρη εισήγηση στην Κεντρική Υπηρε¬ 
σία του Ν.Σ.Κ., για έκδοση γνωμοδότησης Τμήματος ή 
Ολομέλειας. Στην περίπτωση αυτή το ερώτημα εισάγεται 

προς συζήτηση με πράξη του Προέδρου, η οποία ορίζει 
και τον εισηγητή. 

5. Ο Πρόεδρος του Ν.Σ.Κ. μπορεί να παραπέμπει σε 
Τμήμα ή στην Ολομέλεια οποιαδήποτε υπόθεση ή ερώτη¬ 
μα, έστω και αν έχει προηγηθεί σ’ αυτά ατομική γνωμοδό¬ 
τηση. Επίσης, μπορεί να εισάγει οποιαδήποτε υπόθεση ή 
ερώτημα απευθείας στην Ολομέλεια, καθώς και να παρα- 
πέμψει σ’ αυτήν οποιαδήποτε υπόθεση ή γνωμοδότηση 
Τμήματος, όταν κρίνει ότι η λύση που δόθηκε χρειάζεται 
επανεξέταση. Στις περιπτώσεις αυτές με την πράξη της 
παραπομπής ορίζεται και ο εισηγητής. 

6. Τα ερωτήματα της Διοίκησης πρέπει να διαλαμβά¬ 
νουν πλήρη εξιστόρηση των πραγματικών περιστατικών 
της υπόθεσης και προσδιορισμό των προβληματισμών 
της, για την έννοια και το περιεχόμενο συγκεκριμένων 
διατάξεων της κείμενης νομοθεσίας, των οποίων ζητείται 
η ερμηνεία από το Ν.Σ.Κ., προκειμένου να τις εφαρμόσει 
στα πλαίσια των αρμοδιοτήτων της. Ερωτήματα μισθολο- 
γικού περιεχομένου πρέπει υποχρεωτικά να συνοδεύο¬ 
νται από απόψεις του Γ.Λ.Κ. (Δ/νσης Μισθολογίου), χωρίς 
τις οποίες δεν μπορούν να εισαχθούν στα αρμόδια Τμή- 
ματαή Ολομέλεια του Ν.Σ.Κ.. Γνωμοδοτήσεις επί ερωτη¬ 
μάτων που αφορούν μισθολογικά ζητήματα γενικότερου 
ενδιαφέροντος ή που μπορεί να έχουν ευρύτερες δημο¬ 
σιονομικές συνέπειες, είναι υποχρεωτικές για τη Διοίκηση 
μόνον εφόσον γίνουν αποδεκτές και από τον Υπουργό Οι¬ 
κονομίας και Οικονομικών. Με απόφαση του Υπουργού 
Οικονομίας και Οικονομικών μπορεί να καθορίζονται ειδι¬ 
κές κατηγορίες υποθέσεων για τις οποίες απαιτείται απο¬ 
δοχή της γνωμοδότησης και από αυτόν. 

Άρθρο 7 
Λειτουργία 

1. Στις συνεδριάσεις της Ολομέλειας, των Τμημάτων και 
των Επιτροπών οι υποθέσεις και τα ερωτήματα φέρονται 
για συζήτηση ύστερα από έγγραφη εισήγηση, η οποία 
διανέμεται στη μεν Ολομέλεια τουλάχιστον έξι ημέρες, 
στα δε Τμήματα τουλάχιστον τρεις ημέρες πριν από τη 
συνεδρίασή τους, για ενημέρωση των μελών τους. Η ει¬ 
σήγηση περιέχει υποχρεωτικά πλήρη έκθεση του πραγ¬ 
ματικού και νομικού μέρους της υπόθεσης, με παράθεση 
του κειμένου των διατάξεων, που πρέπει να εφαρμο¬ 
στούν, της ερμηνείας τους και της λύσης, που προτείνε- 
ται. Σε εξαιρετικές περιπτώσεις για θέματα ή υποθέσεις 
επείγουσας φύσης μπορεί η διαδικασία αυτή να μην τη¬ 
ρηθεί, ύστερα από άδεια του Προέδρου του Ν.Σ.Κ. ή του 
Προέδρου του Τμήματος ή του προεδρεύοντα της Επι¬ 
τροπής. Οι εισηγήσεις που απευθύνονται προς τον Πρόε¬ 
δρο και τους Προέδρους των Τμημάτων συνοδεύονται 
υποχρεωτικά από αντίγραφα όλων των δικογράφων της 
υπόθεσης, καθώς και όλωντων κρίσιμων για τη διάγνωση 
της διαφοράς λοιπών εγγράφων. Το ίδιο ισχύει για τις ει¬ 
σηγήσεις και τα πρακτικά των Επιτροπών των Γραφείων, 
που αποστέλλονται στον Πρόεδρο του Ν.Σ.Κ. για έγκριση 
ή θεώρηση και για τις εισηγήσεις προς την Επιτροπή της 
Κεντρικής Υπηρεσίας από τα Γραφεία του Ν.Σ.Κ., στα 
οποία δεν λειτουργεί τέτοια Επιτροπή. 

2. Για τις συνεδριάσεις της Ολομέλειας, των Τμημάτων 
και των Επιτροπών συντάσσονται πρακτικά, με εξαίρεση 
τα γνωμοδοτικά θέματα. Τα πρακτικά γνωμοδοτήσεων σε 
δικαστικές και εξώδικες υποθέσεις, των μεν Επιτροπών 
υπογράφονται από αυτούς που μετέχουν, της δε Ολομέ¬ 
λειας και των Τμημάτων, από εκείνον που προεδρεύει και 


τον γραμματέα. Οι γνωμοδοτήσεις σε ερωτήματα της 
Ολομέλειας και των Τ μημάτων υπογράφονται από τον ει¬ 
σηγητή και τον Πρόεδρό τους. 

3. Οι γνωμοδοτήσεις σε ερωτήματα και τα πρακτικά 
γνωμοδοτήσεων σε δικαστικές και εξώδικες υποθέσεις 
των Επιτροπών, των Τμημάτων και της Ολομέλειας εκδί- 
δονται με πλειοψηφία των παρόντων μελών, που έχουν 
ψήφο, οι οποίοι εκφέρουν τη γνώμη τους κατά σειρά αρ¬ 
χαιότητας, αρχίζοντας από τον νεότερο. Στα Τμήματα και 
στην Ολομέλεια σε περίπτωση που διατυπωθούν περισ¬ 
σότερες από δύο γνώμες, αυτοί που εκφράζουντην ασθε¬ 
νέστερη οφείλουν να προσχωρήσουν σε μία από τις επι¬ 
κρατέστερες. Εάν οι γνώμες που εκφράζονται συγκε¬ 
ντρώνουν ίσο αριθμό ψήφων, γίνεται ψηφοφορία, για να 
αποκλεισθεί μια από αυτές. Αυτοί που εκφράζουν τη γνώ¬ 
μη που αποκλείεται οφείλουν να προσχωρήσουν σε μία 
από τις άλλες, μέχρι να σχηματισθεί πλειοψηφία. Αν 
υπάρξει ισοψηφία, στις μεν συνεδριάσεις της Ολομέλει¬ 
ας υπερισχύει η ψήφος του Προέδρου, στις δε συνεδριά¬ 
σεις των Τμημάτων η υπόθεση παραπέμπεται στην Ολο¬ 
μέλεια. Στις συνεδριάσεις των Επιτροπών, αν δεν σχημα- 
τισθεί πλειοψηφία, η υπόθεση παραπέμπεται στο 
αρμόδιο Τμήμα. Οι γνωμοδοτήσεις και τα πρακτικά πε¬ 
ριέχουν και τη γνώμη της μειοψηφίας με την αιτιολογία 
της. Επίσημο αντίγραφο κάθε γνωμοδότησης αποστέλ- 
λεται στην αντίστοιχη υπηρεσία, που επιμελήθηκε για την 
υποβολή του ερωτήματος, η οποία υποχρεούται να ενερ¬ 
γήσει για την αποδοχή ή μη αυτής. 

4. Οι γνωμοδοτήσεις δεν δημιουργούν δικαίωμα υπέρ 
οποιουδήποτε τρίτου, πριν από την αποδοχή τους με επι- 
σημειωματική πράξη από τον Πρόεδρο της Βουλής, τον 
αρμόδιο Υπουργό, ή το Διοικητικό Συμβούλιο Νομικού 
Προσώπου Δημοσίου Δικαίου ή άλλο κατά νόμο αρμόδιο 
όργανο αυτού ή Ανεξάρτητης Διοικητικής Αρχής ή από 
τον Γενικό Γραμματέα Περιφέρειας. Μετά την αποδοχή 
τους οι γνωμοδοτήσεις αποτελούν πράξεις, που είναι 
υποχρεωτικές για τη Διοίκηση ή το Νομικό Πρόσωπο ή την 
Ανεξάρτητη Διοικητική Αρχή. 

5. Τα πρακτικά γνωμοδοτήσεων σε δικαστικές και εξώ¬ 
δικες υποθέσεις, καθώς και όσα αναφέρονται σε περιοδι¬ 
κές παροχές ανεξαρτήτως ποσού εγκρίνονται από τον 
Υπουργό Οικονομίας και Οικονομικών. Πρακτικά γνωμο¬ 
δοτήσεων σε δικαστικές και εξώδικες υποθέσεις με χρη¬ 
ματικό αντικείμενο μέχρι ποσού 6.000 ευρώ εγκρίνονται 
από τον Πρόεδρο του Ν.Σ.Κ. εκτός εκείνων που αφορούν 
υποθέσεις μείζονος σημασίας ή έχουν ευρύτερες δημο¬ 
σιονομικές επιπτώσεις. Τα πρακτικά αυτά δεν έχουν ισχύ 
ούτε εκτελούνται χωρίς την έγκριση του Υπουργού Οικο¬ 
νομίας και Οικονομικών ή του Προέδρουτου Ν.Σ.Κ., κατά 
περίπτωση, οι οποίοι μπορούν νατροποποιούν αυτά μόνο 
προς όφελος του Δημοσίου. Το παραπάνω ποσό των 
6.000 ευρώ μπορεί να αναπροσαρμόζεται με απόφαση 
του Υπουργού Οικονομίας και Οικονομικών. Τα πρακτικά 
σε υποθέσεις ακυρωτικής διαδικασίας εγκρίνονται από 
τον αρμόδιο κατά περίπτωση Υπουργό. Τα πρακτικά πριν 
από την έγκρισή τους δεν δημιουργούν δικαίωμα υπέρ 
οποιουδήποτε τρίτου, ούτε χορηγείται αντίγραφο αυτών. 
Μετά από την έγκρισή τους, εκτελούνται υποχρεωτικά 
από τη Διοίκηση και δεν υπόκεινται σε οποιονδήποτε πα¬ 
ραπέρα έλεγχο. Σε κάθε περίπτωση δεν χορηγείται αντί¬ 
γραφο των εισηγήσεων σε ερωτήματα ή σε δικαστικές ή 
εξώδικες υποθέσεις. 

ΚΕΦΑΛΑΙΟ Β' 

ΠΡΟΕΔΡΟΣ- ΔΙΑΡΘΡΩΣΗ ΥΠΗΡΕΣΙΩΝ- 
ΑΡΜΟΔΙΟΤΗΤΕΣ 

Άρθρο 8 
Πρόεδρος Ν.Σ.Κ. 

1. Ο Πρόεδρος του Ν.Σ.Κ. : α) προΐσταται του Νομικού 
Συμβουλίου, είναι υπηρεσιακός και πειθαρχικός προϊστά¬ 
μενος του κυρίου και του διοικητικού προσωπικού του 
Ν.Σ.Κ., κατευθύνει, παρακολουθεί και ελέγχει τις εργα¬ 
σίες του και μπορεί να ασκεί όλα τα καθήκοντα Αντιπροέ¬ 
δρου ή Νομικού Συμβούλου σε οποιαδήποτε υπηρεσιακή 
μονάδα, β) προεδρεύει στην Ολομέλεια, γ) υπογράφει τα 
αποδεικτικά των κάθε είδους δικογράφων και δικαστικών 
αποφάσεων που επιδίδονται στο Δημόσιο, καθώς και κά¬ 
θε εγγράφου που αφορά σε υποθέσεις της αρμοδιότητάς 
του, δ) τοποθετείτο μέλη του κυρίου ή διοικητικού προ¬ 
σωπικού στις υπηρεσιακές μονάδες του Ν.Σ.Κ., ρυθμίζει 
θέματα οργάνωσης και λειτουργίας των Γ ραφείων Νομι¬ 
κών Συμβούλων, Δικαστικών Γ ραφείων και της Κεντρικής 
Υπηρεσίας, ορίζει τα καθήκοντα του προσωπικού, τα βι¬ 
βλία που τηρούνται από τα Γ ραφεία και κάθε άλλη σχετι¬ 
κή λεπτομέρεια, ε) κατανέμει τις υποθέσεις στα Γ ραφεία 
των Νομικών Συμβούλων καιτα Δικαστικά Γ ραφεία, χωρίς 
δέσμευση από την υλική ή τοπική αρμοδιότητά τους και 
μπορεί να χρεώνει ατομικά οποιαδήποτε υπόθεση σε συ¬ 
γκεκριμένο μέλος του κυρίου προσωπικού, στ) παρέχει 
τις εντολές για την άσκηση αγωγής, έγκλησης και κάθε 
άλλης επιθετικής δικαστικής πράξης ή ενέργειας, καθώς 
και τις σχετικές με αυτές πληρεξουσιότητες, ενώπιον 
οποιουδήποτε Δικαστηρίου ή αρχής της ημεδαπής ή της 
αλλοδαπής, ζ) υπογράφει τα έγγραφα με τα οποία απο- 
στέλλονται για εκτέλεση αποφάσεις σε βάρος του Δημο¬ 
σίου μαζί με εκκαθάριση του πληρωτέου ποσού και παρέ¬ 
χει τις απαιτούμενες προς υπογραφή συμβολαίων και 
πράξεων πληρεξουσιότητες, η) εγκρίνει τα πρακτικά γνω¬ 
μοδοτήσεων σύμφωνα με την παράγραφο 5 του προη¬ 
γούμενου άρθρου και θεωρεί τα πρακτικά των Τριμελών 
Επιτροπών για τα οποία προβλέπεται, σύμφωνα με την 
ίδια παράγραφο, έγκριση του Υπουργού Οικονομίας και 
Οικονομικών, θ) εγκρίνειτη χορήγηση αντιγράφων απότα 
έγγραφα, που φυλάσσονται στην Κεντρική Υπηρεσία του 
Νομικού Συμβουλίου ή προέρχονται από αυτό, ι) παραγ- 
γέλλει την επιθεώρηση των γραφείων και των μελών του 
Ν.Σ.Κ., καθώς και των δικηγόρων του Δημοσίου, ια) έχει 
κάθε άλλη αρμοδιότητα, που προβλέπεται στον παρόντα 
νόμο ή σε κάθε άλλη διάταξη και γενικά ασκεί όλες τις αρ¬ 
μοδιότητες της Κεντρικής Υπηρεσίας, υπογράφοντας κά¬ 
θε σχετικό έγγραφο. 

2.0 Πρόεδρος του Ν.Σ.Κ. είναι αντιπρόσωπος (ΑΘΕΝΤ) 
της Ελληνικής Κυβέρνησης στο Ευρωπαϊκό Δικαστήριο 
Ανθρωπίνων Δικαιωμάτων και μπορεί να ορίσει ως ανα¬ 
πληρωτή του Αντιπρόεδρο ή Νομικό Σύμβουλο. Με από¬ 
φαση του Υπουργού Οικονομίας και Οικονομικών καθορί¬ 
ζεται πάγια μηνιαία αποζημίωση στον Πρόεδρο για τα 
πρόσθετα αυτά καθήκοντάτου. 

3.0 Πρόεδρος με πράξη του μπορεί να εξουσιοδοτήσει 
: α) Νομικό Σύμβουλο ή Πάρεδρο, που υπηρετεί στην Κε¬ 
ντρική Υπηρεσία, να υπογράφει τις εκθέσεις επίδοσης δι¬ 
κογράφων, δικαστικών αποφάσεων και γενικά εγγράφων 
προς το Δημόσιο, τις καταστάσεις εκκαθάρισης αποδο¬ 
χών του κυρίου προσωπικού, κάθε έγγραφο για το οποίο 


μπορεί να εξουσιοδοτήσει τον Γενικό Διευθυντή για να 
υπογράφει και κάθε άλλο κατά την κρίση του έγγραφο, β) 
Τον Γ ενικό Διευθυντή ή Διευθυντή για να υπογράφουντις 
καταστάσεις εκκαθάρισης αποδοχών, των οδοιπορικών 
εξόδων και αποζημιώσεων για εκτός έδρας κίνηση ή κίνη¬ 
ση στην αλλοδαπή του κυρίου και διοικητικού προσωπι¬ 
κού, τις πράξεις εκκαθάρισης αμοιβών και εξόδων δικη¬ 
γόρων, δικαστικών επιμελητών, πραγματογνωμόνων, 
συμβολαιογράφων, μεταφραστών, υποθηκοφυλάκων, τις 
εντολές είσπραξης και πληρωμής δικαστικών δαπανών, 
τις πράξεις εξόφλησης τιμολογίων εφημερίδων, τις κάθε 
μορφής άδειες του διοικητικού προσωπικού και κάθε άλ¬ 
λο κατά την κρίση του έγγραφο, γ) Τους προϊσταμένους 
των Υπηρεσιακών Μονάδων του Ν.Σ.Κ., που εδρεύουν 
εκτός Αθήνας, να υπογράφουν τις καταστάσεις εκκαθά¬ 
ρισης των αποδοχών, των οδοιπορικών εξόδων και απο¬ 
ζημιώσεων για εκτός έδρας κίνηση του κυρίου και διοικη¬ 
τικού προσωπικού που υπηρετεί σ’ αυτές. 

4. Με απόφαση του Προέδρου μπορεί να ανατίθεται η 
εποπτεία όλων ή μέρους των υπηρεσιακών μονάδων της 
Κεντρικής Υπηρεσίας σε Νομικό Σύμβουλο ή Πάρεδρο, 
από αυτούς που υπηρετούν στην Κεντρική Υπηρεσία του 
Ν.Σ.Κ.. 


Άρθρο 9 

Κεντρική Υπηρεσία Ν.Σ.Κ. 

Η Κεντρική Υπηρεσία του Ν.Σ.Κ. συγκροτείται από τις 
ακόλουθες υπηρεσιακές μονάδες: 
α) Γ ραφείο Προέδρου, 
β) Γραμματεία. 

γ) Σχηματισμοί Δικαστικών και Εξώδικων Υποθέσεων, 
δ) Κέντρο Πληροφορικής, Μελετών και Νομικών Εκδό¬ 
σεων. 

ε) Γ ενική Διεύθυνση Διοικητικής Υποστήριξης. 

Άρθρο 10 
Γ ραφείο Προέδρου 

Το Γραφείο Προέδρου διεκπεραιώνει την αλληλογρα¬ 
φία, που απευθύνεται στον Πρόεδρο, ρυθμίζει τις συνερ¬ 
γασίες και τις παραστάσεις του Προέδρου, παρακολου¬ 
θεί και ενημερώνει αυτόν για κάθε δημοσίευμα του τύπου, 
που αφοράτο Ν ,Σ.Κ. ή τις υποθέσεις που διεξάγονται από 
αυτό και επιμελείταιτης πληροφόρησης και απάντησης σ’ 
αυτά, μεριμνά για την υπογραφή κάθε πράξης ή εγγρά¬ 
φου και για την περαιτέρω διεκπεραίωσή τους και τηρεί 
το πρωτόκολλο διαβαθμισμένων εγγράφων. 

Άρθρο 11 
Γραμματεία 

Η Γ ραμματεία του Ν.Σ.Κ. υπάγεται ως μονάδα απευθεί¬ 
ας στον Πρόεδρο και αποτελείται από τα Γ ραφεία: 
α) Σύνταξης και Αρχείου Πρακτικών του Ν.Σ.Κ.. 
β) Διοίκησης και 
γ) Κυρίου Προσωπικού. 

Άρθρο 12 

Σχηματισμοί Δικαστικών και Εξωδίκων υποθέσεων 

1. Οι Σχηματισμοί Δικαστικών και Εξωδίκων υποθέσεων 
διακρίνονται: 

α) Στους Σχηματισμούς υποθέσεων ημεδαπής και 
β) Στον Σχηματισμό υποθέσεων δικαιοδοσίας Δικαστη¬ 
ρίων Ευρωπαϊκής Ένωσης, Δικαστηρίου Ανθρωπίνων Δι¬ 
καιωμάτων και Δικαστηρίων Αλλοδαπής. 

2. Οι Σχηματισμοί Δικαστικών και Εξωδίκων υποθέσεων 
ημεδαπής είναι: 

α) Σχηματισμός διαφορών δικαιοδοσίας Διοικητικών Δι¬ 
καστηρίων. 

β) Σχηματισμός διαφορών δικαιοδοσίας Πολιτικών Δι¬ 
καστηρίων. 

γ) Σχηματισμός Φορολογικών και Τελωνειακών υποθέ¬ 
σεων. 

δ) Σχηματισμός Ποινικών υποθέσεων. 

ε) Σχηματισμός διαφορών δικαιοδοσίας Ελεγκτικού Συ¬ 
νεδρίου. 

3. Σε κάθε Σχηματισμό υπάγονται και οι εξώδικες υπο¬ 
θέσεις, καθώς και οι υποθέσεις διαιτησίας, αντίστοιχες 
κατά είδος και φύση των δικαστικών υποθέσεων της αρ- 
μοδιότητάς τους. 

4. Κάθε Σχηματισμός συγκροτείται από ένα ή περισσό¬ 
τερα Γ ραφεία, με βάση τον αριθμό, τη φύση και τη γενι¬ 
κότερη κατηγορία των υποθέσεων που διακινούνται από 
τον Σχηματισμό. 

5. Με απόφαση του Προέδρου μπορεί να ανατίθενται 
συγκεκριμένες υποθέσεις ή κατηγορίες υποθέσεων ενός 
σχηματισμού σε άλλον. 

6. Με απόφαση του Προέδρου, προϊστάμενος ενός ή 
περισσότερων Σχηματισμών μπορεί να τοποθετείται Νο¬ 
μικός Σύμβουλος ή Πάρεδρος. Προϊστάμενος των Γρα¬ 
φείων τοποθετείται Δικαστικός Αντιπρόσωπος, που έχει 
τετραετή συνολική υπηρεσία. 

Άρθρο 13 

Κέντρο Πληροφορικής - Μελετών - Νομικών Εκδόσεων 

Το Κέντρο Πληροφορικής, Μελετών και Νομικών Εκδό¬ 
σεων, αποτελείται από τα ακόλουθα Γ ραφεία: 

α) Γ ραφείο Μελετών και Νομικών Εκδόσεων, 

β) Γ ραφείο βιβλιοθήκης, 

γ) Γ ραφείο Μηχανοργάνωσης και Πληροφορικής. 

Προϊστάμενος του Κέντρου τοποθετείται, με απόφαση 
του Προέδρου, Νομικός Σύμβουλος ή Πάρεδρος, ο οποί¬ 
ος προΐσταται και του Γ ραφείου Μελετών και Νομικών Εκ¬ 
δόσεων, εκτός αν με όμοια απόφαση του Προέδρου ορι- 
σθεί Προϊστάμενος του Γ ραφείου αυτού Δικαστικός Αντι¬ 
πρόσωπος με τετραετή συνολική υπηρεσία. 
Προϊστάμενος του Γραφείου Βιβλιοθήκης τοποθετείται 
διοικητικός υπάλληλος και του Γραφείου Μηχανοργάνω¬ 
σης και Πληροφορικής υπάλληλος του κλάδου Πληροφο¬ 
ρικής. 

Άρθρο 14 

Γ ενική Διεύθυνση Διοικητικής Υποστήριξης 

1. Η Γενική Διεύθυνση Διοικητικής Υποστήριξης, περι¬ 
λαμβάνει, τη Διεύθυνση Διοικητικού και Διοικητικής Μέρι¬ 
μνας και τη Διεύθυνση Οικονομικών Υποθέσεων. 

2. Στη Γενική Διεύθυνση Διοικητικής Υποστήριξης και 
στις Διευθύνσεις, Τμήματα και Γ ραφεία που υπάγονται σ’ 
αυτήν, προΐστανται διοικητικοί υπάλληλοι. 

3. Στη Γενική Διεύθυνση Διοικητικής Υποστήριξης 
προΐσταται διοικητικός υπάλληλος με βαθμό Γενικού Δι¬ 
ευθυντή, ο οποίος έχει τις εξής αρμοδιότητες: 

α) Εποπτεύει, συντονίζει και κατευθύνει το έργο των Δι¬ 
ευθύνσεων, σύμφωνα με τις εντολές του Προέδρου του 
Ν.Σ.Κ. και σε συνεργασία με αυτόν ή τον Νομικό Σύμβου¬ 
λο ή Πάρεδρο, που ορίζεται από αυτόν. 

β) Προΐσταται και εποπτεύει όλους τους διοικητικούς 
υπαλλήλους και ελέγχει την ώρα προσέλευσης, αποχώ¬ 


ρησης και τις απουσίες αυτών και όσων υπηρετούν στη 
Γραμματεία, τους Σχηματισμούς και το Κέντρο Πληροφο¬ 
ρικής, σε συνεργασία με τους προϊσταμένους τους. 

γ) Υπογράφει όλα τα έγγραφα, για τα οποία του χορη¬ 
γήθηκε από τον Πρόεδρο σχετική εξουσιοδότηση, σύμ¬ 
φωνα με το εδ. β'τηςπαρ. 3 του άρθρου 8. 

Άρθρο 15 

Διεύθυνση Διοικητικού και Διοικητικής Μέριμνας 

Στη Διεύθυνση Διοικητικού και Διοικητικής Μέριμνας 
υπάγονται: 

α) Τμήμα Διοικητικού Προσωπικού, 

β) Τμήμα Πρωτοκόλλου και παραλαβής Δικογράφων, 

γ) Τμήμα Ευρετηρίου, 

δ) Τμήμα Αρχείου, 

ε) Τμήμα Διεκπεραίωσης, 

στ) Το Γ ραφείο Ανατύπωσης και Τηλεομοιοτυπίας. 

Άρθρο 16 

Διεύθυνση Οικονομικών Υποθέσεων 

Στη Διεύθυνση Οικονομικών Υποθέσεων υπάγονται τα 
ακόλουθα τμήματα: 

α) Τμήμα Προϋπολογισμού, Προμηθειών και Συντήρη¬ 
σης, 

β) Τμήμα μισθοδοσίας προσωπικού, 
γ) Τμήμα εκκαθάρισης αμοιβών και 
δ) Τμήμα εκκαθάρισης δικαστικών δαπανών. 

Άρθρο 17 

Γ ραφεία Νομικών Συμβούλων 

1. Στη Βουλή των Ελλήνων, σε κάθε Υπουργείο, στο 
Εθνικό και Καποδιστριακό Πανεπιστήμιο Αθηνών, στο 
Εθνικό Μετσόβιο Πολυτεχνείο, στο Γεωπονικό Πανεπι¬ 
στήμιο, στη Σχολή Καλών Τεχνών, στο Ταμείο Παρακατα¬ 
θηκών και Δανείων, στο Ίδρυμα Κοινωνικών Ασφαλίσεων, 
στο Ταχυδρομικό Ταμιευτήριο, στον Οργανισμό Γεωργι¬ 
κών Ασφαλίσεων και στον Πειραιά, λειτουργεί Γ ραφείο 
Νομικού Συμβούλου. Γραφεία Νομικού Συμβούλου λει¬ 
τουργούν και σε Γ ραφεία Υφυπουργών, Γ ενικές Γ ραμμα- 
τείες, Ανεξάρτητες Διοικητικές Αρχές ή Ν. Π .Δ.Δ., εφόσον 
τούτο προβλέπεται από ειδικές οργανικές διατάξεις. Οι 
ίδιες διατάξεις προσδιορίζουν αν αυτά είναι αυτοτελή ή 
υπάγονται στα Γ ραφεία Νομικού Συμβούλου του οικείου 
ή του προϊστάμενου Υπουργείου. Στα Υπουργεία Οικονο¬ 
μίας και Οικονομικών και Γεωργίας, λειτουργούν ως υπη¬ 
ρεσιακές μονάδες του Ν.Σ.Κ., Ειδικό Γραφείο Νομικού 
Συμβούλου Φορολογίας και Ειδικό Γ ραφείο Νομικού Συμ¬ 
βούλου Υπουργείου Γεωργίας (Ειδικό Γραφείο Κοινοτι¬ 
κού Δικαίου), καθένα των οποίων έχει τις αρμοδιότητες, 
που ορίζουν οι διατάξεις του άρθρου 55 παρ. 2 του Ν. 
2214/1994 (ΦΕΚ 75 Α') και του άρθρου 14 παρ. 10 του Ν. 
2227/1994 (ΦΕΚ 129 Α'), όπως τροποποιήθηκε με το άρ¬ 
θρο 2 παρ. 11 του Ν. 2732/1999 (ΦΕΚ 154 Α') αντίστοιχα. 
Τα Γ ραφεία αυτά υπάγονται στις διατάξεις του παρόντος 
νόμου. 

2. Στο Γ ραφείο Νομικού Συμβούλου ανήκουν: α) Η ενώ¬ 
πιον όλων των δικαστηρίων και αρχών παράσταση και 
υπεράσπιση κάθε κατηγορίας και φύσεως υποθέσεων 
της αρμοδιότητάς του και η εισήγηση στο Νομικό Συμ¬ 
βούλιο ή την οικεία Επιτροπή, για τις δικαστικές και εξώ¬ 
δικες υποθέσεις, που τους ανατίθενται, β) Η εκτέλεση των 
παρεχόμενων σ’ αυτό, σύμφωνα με τις κείμενες διατά¬ 
ξεις, εντολών, γ) Η εισήγηση ενώπιοντωνΤμημάτωνήτης 

Ολομέλειας του Ν.Σ.Κ. επί των ερωτημάτων, τα οποία 
απευθύνονται προς αυτό και η κατάρτιση των σχετικών 
γνωμοδοτήσεων, δ) Η καθοδήγηση με ατομικές γνωμο¬ 
δοτήσεις και συμβουλές όλωντων υπηρεσιώντου Υπουρ¬ 
γείου ή των Νομικών Προσώπων Δημοσίου Δικαίου του 
άρθρου 19 και η εισήγηση για την επεξεργασία σχεδίων 
νόμων και διαταγμάτων ή κανονιστικών αποφάσεων. 

3. Στο Γραφείο προΐσταται Αντιπρόεδρος ή Νομικός 
Σύμβουλος. Σε περίπτωση κωλύματος, απουσίας ή κένω¬ 
σης της θέσης του προϊστάμενου Νομικού Συμβούλου, 
μπορεί με πράξη του Προέδρου, να ορισθεί αναπληρωτής 
του άλλος Νομικός Σύμβουλος ή Πάρεδρος αρχαιότερος 
από τους υπηρετούντες στο Γ ραφείο. Αντιπρόεδρος ή 
Νομικός Σύμβουλος μπορεί να προΐσταται δύο ή περισ¬ 
σότερων Γ ραφείων. 

4. Ο Προϊστάμενος του Γραφείου προΐσταται του κυρί¬ 
ου και διοικητικού προσωπικού του Γ ραφείου του, κατα¬ 
νέμει τις εργασίες μεταξύ του προσωπικού, καθοδηγεί 
αυτό ως προς τον τρόπο εκτέλεσης των καθηκόντων του, 
παρακολουθεί τις εργασίες του και είναι υπεύθυνος για 
την επιμελή διεξαγωγή των υποθέσεων και την εύρυθμη 
λειτουργία του Γ ραφείου του. 

5. Η ανάθεση σε Γραφείο Νομικού Συμβούλου ή προ- 
σωπικώς σε μέλος του κυρίου προσωπικού από τον Πρό¬ 
εδρο, οποιοσδήποτε υπόθεσης, συνεπάγεται την υπο¬ 
χρέωσή τους για εκτέλεση της εντολής, χωρίς δυνατότη¬ 
τα επιστροφής ή παραπέρα ανάθεσης από αυτόν της 
υπόθεσης, σε άλλο Γ ραφείο ή άλλο μέλος του Ν.Σ.Κ. ή δι¬ 
κηγόρο του Δημοσίου. 

Άρθρο 18 
Δικαστικά Γ ραφεία 

1. Στην έδρα κάθε Περιφέρειας, εκτός της Περιφέρειας 
Αττικής (Αθήνα, Πειραιά), Κεντρικής Μακεδονίας (Θεσ¬ 
σαλονίκη) και Βορείου Αιγαίου (Μυτιλήνη), καθώς και στις 
πόλεις Αγρίνιο, Αλεξανδρούπολη, Βέροια, Βόλο, Έδεσ¬ 
σα, Ηράκλειο, Ιωάννινα, Καβάλα, Καλαμάτα, Κατερίνη, 
Κοζάνη, Κομοτηνή, Κόρινθο, Λαμία, Λάρισα, Λειβαδιά, 
Μεσολόγγι, Ναύπλιο, Πάτρα, Πολύγυρο, Πύργο, Ρέθυ¬ 
μνο, Ρόδο, Σέρρες, Σπάρτη, Σύρο, Τρίκαλα, Χαλκίδα και 
Χανιά, λειτουργούν Δικαστικά Γ ραφεία του Ν.Σ.Κ.. Δικα¬ 
στικά Γ ραφεία λειτουργούν επίσης σε Ν.Π.Δ.Δ. ή Ανεξάρ¬ 
τητες Διοικητικές Αρχές σύμφωνα με ειδικές για αυτά 
διατάξεις. Τα Γραφεία Νομικού Συμβούλου στο Πανεπι¬ 
στήμιο Μακεδονίας, Οικονομικών και Κοινωνικών Επιστη¬ 
μών και στη Ρ.Α.Θ.Ε., που συστάθηκαν με το άρθρο 19 
παρ. 26 του Ν. 2386/1996 (ΦΕΚ43 Α') και το άρθρο δέκα¬ 
το πέμπτο παρ. 1 του Ν. 2932/2001 (ΦΕΚ 145 Α'), αντί¬ 
στοιχα, μετατρέπονται σε Δικαστικά Γ ραφεία. 

2. Στο Δικαστικό Γ ραφείο προΐσταται Πάρεδρος ή Δικα¬ 
στικός Αντιπρόσωπος, η αναπλήρωση του οποίου γίνεται, 
όπως ορίζει η παρ. 3 του άρθρου 35. Αν η αναπλήρωση 
από μέλος του Ν.Σ.Κ. δεν είναι δυνατή, μπορεί, με από¬ 
φαση του Προέδρου, να ορισθεί αναπληρωτής δικηγό¬ 
ρος, σύμφωνα με τη διαδικασία της παρ. 2του άρθρου 24. 

3. Στο Δικαστικό Γ ραφείο ανήκει: α) Η ενώπιον όλωντων 
Δικαστηρίων και Αρχών της περιφέρειας του νομού υπε¬ 
ράσπιση του Δημοσίου, β) Η εισήγηση για τις υποθέσεις 
αυτές στην Επιτροπή του Γ ραφείου, αν είναι δυνατή η συ¬ 
γκρότησή της, διαφορετικά στο Ν.Σ.Κ. σύμφωνα με τις 
ρυθμίσειςτωνπαρ. 1 και2του άρθρου 6καιτηςπαρ. Ιτου 
άρθρου 7. 


4. Η διάταξη της παρ. 5 του άρθρου 17 έχει εφαρμογή 
και στα Δικαστικά Γ ραφεία. 

5. Με απόφαση του Υπουργού Οικονομίας και Οικονο¬ 
μικών μετά από εισήγηση του Προέδρου του Ν.Σ.Κ., μπο¬ 
ρεί να ιδρύονται και νέα Δικαστικά Γ ραφεία ή να καταρ- 
γούνται υφιστάμενα. 

Άρθρο 19 

Λειτουργία Γ ραφείων Ν.Σ.Κ. σε Νομικά Πρόσωπα και 
Ανεξάρτητες Διοικητικές Αρχές 

Ο χειρισμός των δικαστικών και εξώδικων υποθέσεων 
των Γ ραφείων Νομικού Συμβούλου και των Δικαστικών 
Γ ραφείων, που λειτουργούν σε Νομικά Πρόσωπα Δημο¬ 
σίου Δικαίου και Ανεξάρτητες Διοικητικές Αρχές, γίνεται 
σύμφωνα με τη διαδικασία που διέπει το Ν.Σ.Κ., με εξαί¬ 
ρεση το χειρισμό δικαστικών και εξώδικων υποθέσεων 
των Α.Ε.Ι., που γίνεται σύμφωνα με τις διατάξεις που διέ- 
πουν αυτά. Το ίδιο ισχύει και όταν η νομική υπηρεσία τους 
διεξάγεται από μέλος του Ν.Σ.Κ.. Σε σημαντικά θέματα τα 
μέλη του Ν.Σ.Κ. μπορούννα εισάγουν ερωτήματα τωνπα- 
ραπάνω Ν.Π.Δ.Δ., Ανεξάρτητων Αρχών και Α.Ε.Ι. ενώπιον 
των Τμημάτων ή της Ολομέλειας του Ν.Σ.Κ. για έκδοση 
γνωμοδότησης. 

Άρθρο 20 

Νομιμοποίηση - Ατέλειες 

1. Τα μέλη του κύριου προσωπικού του Ν.Σ.Κ. έχουν από 
τη θέση τους και χωρίς άλλο αποδεικτικό στοιχείο την 
πληρεξουσιότητα που απαιτείται από το νόμο, για την πα¬ 
ράσταση και υπεράσπιση, ενώπιον όλωντων Δικαστηρίων 
και Αρχών, του Δημοσίου και των οργάνων που το εκπρο¬ 
σωπούν κατά περίπτωση, καθώς και των Νομικών προσώ¬ 
πων και των Ανεξάρτητων Διοικητικών Αρχών, των οποίων 
η νομική υπηρεσία, σύμφωνα με ειδικές διατάξεις, διεξά¬ 
γεται από το Ν.Σ.Κ. ή από μέλος του. 

2. Το ίδιο προσωπικό απαλλάσσεται από την πληρωμή 
εισφοράς υπέρ του Ταμείου Νομικών και οποιουδήποτε 
τέλους ή δικαιώματος για την παράσταση αυτού ως πλη¬ 
ρεξουσίου του Δημοσίου ή των πιο πάνω Νομικών Προ¬ 
σώπων και Ανεξάρτητων Διοικητικών Αρχών. 

3. Τα μέλη του κύριου προσωπικού του Ν.Σ.Κ. μέχρι και 
του βαθμού του Δικαστικού Αντιπροσώπου Α' δικαιούνται 
να παρίστανται ενώπιον όλων των Δικαστηρίων της ου¬ 
σίας πρώτου και δεύτερου βαθμού, καθώς και στα Διοι¬ 
κητικά Εφετεία κατά την ακυρωτική διαδικασία. Τα μέλη 
του Ν.Σ.Κ. των λοιπών βαθμών δικαιούνται να παρίστα- 
νται ενώπιον όλων των Δικαστηρίων του Κράτους. 

4. Τα μέλη του κύριου προσωπικού του Ν.Σ.Κ. δικαιού¬ 
νται να παρίστανται στα Δικαστήρια και τα Όργανα της 
Ευρωπαϊκής Ένωσης, καθώς και στο Ευρωπαϊκό Δικα¬ 
στήριο Ανθρωπίνων Δικαιωμάτων. 

Άρθρο 21 

Καθήκοντα μελών Ν.Σ.Κ. 

Τα μέλη του κύριου προσωπικού του Ν.Σ.Κ., με την επι¬ 
φύλαξη της παραγράφου 3 του προηγούμενου άρθρου 
στις υποθέσεις που τους έχουν ανατεθεί ενεργούν όλες 
τις διαδικαστικές πράξεις, ασκούν άλατα ένδικα μέσα και 
βοηθήματα και γενικά προβαίνουν σε οποιαδήποτε ενδει- 
κνυόμενη νόμιμη ενέργεια μέχρι την αμετάκλητη περαίω- 
ση των υποθέσεων. Με αποφάσεις του Προέδρου του 
Ν.Σ.Κ., που δεν δημοσιεύονται στην Εφημερίδα της Κυ- 

βερνήσεως, προσδιορίζονται και κατανέμονται ειδικότε¬ 
ρα τα καθήκοντα κάθε βαθμού των μελών του Ν.Σ.Κ.. 

Άρθρο 22 

Υποχρεώσεις μελών Ν.Σ.Κ. και δημοσίων υπηρεσιών 

1. Σε κάθε δικαστική ή εξώδικη υπόθεση, μετά από την 
ανάθεση αυτής σε Γραφείο του Ν.Σ.Κ., οφείλει το μέλος 
του κύριου προσωπικού που την χρεώθηκε, να προβεί 
στις αναγκαίες ενέργειες, για την εξακρίβωση του πραγ¬ 
ματικού της διαφοράς και σε συλλογή των απαραίτητων 
αποδεικτικών στοιχείων, με σκοπό την υπεράσπιση των 
συμφερόντωντου Δημοσίου. Εφόσον από τα στοιχεία αυ¬ 
τά πιθανολογείται η βασιμότητα των αξιώσεων, που προ¬ 
βάλλονται κατά του Δημοσίου, κινείται από τον χειριζόμε- 
νο την υπόθεση η διαδικασία, που προβλέπεται κατά πε¬ 
ρίπτωση απότηνπαρ. 1 του άρθρου 7,τηνπερ. α'τηςπαρ. 
2 του άρθρου 17 και την περ. β' της παρ. 3 του άρθρου 18 
για την αναγνώριση αυτών ή για τη συμβιβαστική επίλυση 
της διαφοράς ή, σε περίπτωση αμφιβολίας, για τον καθο¬ 
ρισμό της τηρητέας πορείας, κατά τις διακρίσεις των παρ. 
1,2 και 3 του άρθρου 6. Στην αντίθετη περίπτωση οφείλει 
να εξαντλήσει κάθε ενδεικνυόμενη δικαστική ή εξώδικη 
ενέργεια ή παράσταση, για την υπεράσπιση του συμφέ¬ 
ροντος του Δημοσίου. 

2. Κάθε δημόσια αρχή και υπηρεσία υποχρεούται: α) σε 
άμεση παροχή προς τα Γ ραφεία και τα μέλη του Ν.Σ.Κ. 
των πληροφοριών και στοιχείων, τα οποία προσφέρονται 
για την υποστήριξη των δικαιωμάτων του Δημοσίου ή 
απόκρουση των κατ’ αυτού αξιώσεων τρίτων, β) σε έγκαι¬ 
ρη υπόδειξη των μαρτύρων του Δημοσίου, η κατάθεση 
των οποίων, εφόσον είναι δημόσιοι υπάλληλοι, είναι υπο¬ 
χρεωτική και γ) σε κάθε άλλη δυνατή συνδρομή με παρο¬ 
χή υπηρεσιών, που υποβοηθούντο έργο της υποστήριξης 
των υποθέσεωντου Δημοσίου. Άρνηση, ολιγωρία ή πλημ¬ 
μελής εκπλήρωση των υποχρεώσεων αυτών, συνιστά πει¬ 
θαρχικό παράπτωμα, που διώκεται ύστερα από σχετικό 
έγγραφο του Προέδρου του Ν.Σ.Κ. και δημιουργεί την 
υποχρέωση, στις αρμόδιες υπηρεσίες, ελέγχου των 
υπευθύνων και ενδεχόμενου καταλογισμού σε βάρος 
τους των ζημιών, που υπέστη το Δημόσιο από τη συμπε¬ 
ριφορά τους. 

3. Οι ρυθμίσεις των προηγούμενων παραγράφων εφαρ¬ 
μόζονται ανάλογα και στις αντίστοιχες υποθέσεις των 
Ν.Π.Δ.Δ., που η νομική τους υπηρεσία διεξάγεται από το 
Ν.Σ.Κ. ή από μέλη του. 

4. Κάθε μέλος του Ν.Σ.Κ. υποχρεούται να τηρεί ανελλι¬ 
πώς ατομική κατάσταση των υποθέσεων, που του ανατί¬ 
θενται κάθε δικαστικό έτος, στην οποία καταχωρούνται 
ιδίως ο αριθμός εντολής του Ν.Σ.Κ., ο αριθμός φακέλου 
και πρωτοκόλλου του Γ ραφείου όπου υπηρετεί, η ημερο¬ 
μηνία ανάθεσης, η κατηγορία της υπόθεσης (ερώτημα - 
δικαστική - εξώδικη), το είδος της διαφοράς και κάθε γι’ 
αυτή παραπέρα στάδιο ενέργειας. Με απόφαση του Προ¬ 
έδρου του Ν.Σ.Κ., μπορεί να καθιερώνεται ενιαίο έντυπο 
για τις πιο πάνω καταστάσεις εργασιών των μελών του 
Ν.Σ.Κ.. Οι καταστάσεις αυτές υπογράφονται από το μέ¬ 
λος, στο οποίο αφορούν, και τον προϊστάμενο του Γ ρα¬ 
φείου και αποστέλλονται στον Πρόεδρο οποτεδήποτε ζη¬ 
τηθεί από αυτόν. 

5. Κάθε μέλος, σε περίπτωση τοποθέτησής του, για 
οποιονδήποτε λόγο, σε άλλη υπηρεσιακή μονάδα από 
εκείνη, στην οποία υπηρετεί, υποχρεούται να παραδώσει 
τους φακέλους των υποθέσεων που του έχουν ανατεθεί 


στον αντικαταστάτη του, και αν δεν έχει ορισθεί αντικατα¬ 
στάτης, στον Προϊστάμενο του Γ ραφείου. Οι φάκελοι συ¬ 
νοδεύονται από κατάσταση καταγραφής τους, η οποία 
περιέχει, εκτός των άλλων και μνεία του διαδικαστικού 
σταδίου, στο οποίο βρίσκονται και όλες τις ενέργειες, που 
έχουν γίνει, μέχρι τότε σε αυτούς. Η κατάσταση υπογρά¬ 
φεται από τον παραδίδοντα, τον παραλαμβάνοντα και 
από τον Προϊστάμενο και φυλάσσεται στο αρχείο του οι¬ 
κείου Γραφείου. Αντίγραφο αυτής, θεωρημένο από τον 
Προϊστάμενο, αποστέλλεται στην Κεντρική Υπηρεσία του 
Ν.Σ.Κ. για ενημέρωση του Προέδρου. Οι πιο πάνω ρυθμί¬ 
σεις δεν εφαρμόζονται στα μέλη που υπηρετούν και με¬ 
τακινούνται σε υπηρεσιακές μονάδες της Αθήνας, για τις 
υποθέσεις που τους έχουν ανατεθεί με προσωπική χρέω- 
ση. 

Άρθρο 23 

Οικονομικά θέματα 

Οι δαπάνες εγκατάστασης, στέγασης και λειτουργίας 
(αγοράς βιβλίων, γραφικής ύλης, θέρμανσης, καθαριότη¬ 
τας κ.λπ.), των Γ ραφείων Νομικού Συμβούλου και των Ει¬ 
δικών Γραφείων Νομικού Συμβούλου, βαρύνουν τους 
προϋπολογισμούς, των αντίστοιχων Υπουργείων, της δε 
Κεντρικής Υπηρεσίας και των λοιπών Υπηρεσιακών Μο¬ 
νάδων του Ν.Σ.Κ. βαρύνουν τον προϋπολογισμό του 
Ν.Σ.Κ.. Οι ίδιες δαπάνες των Γ ραφείων Νομικών Συμβού¬ 
λων και Δικαστικών Γ ραφείων που λειτουργούν σε Ανε¬ 
ξάρτητες Διοικητικές Αρχές ή Ν.Π.Δ.Δ., καθώς και η μι¬ 
σθοδοσία του προσωπικού του Ν.Σ.Κ., που διατίθεται για 
την εξυπηρέτηση των αναγκών τους, βαρύνουν αντίστοι¬ 
χα τους προϋπολογισμούς αυτών. 

Άρθρο 24 

Δικηγόροι Δημοσίου 

1. Οι δικηγόροι του Δημοσίου έχουν τη δικαστική εκ¬ 
προσώπηση και γενικά την υπεράσπιση των υποθέσεων 
του Δημοσίου ενώπιον των Δικαστηρίων ή Αρχών στις 
έδρες Πρωτοδικείων, όπου δεν λειτουργεί Δικαστικό 
Γ ραφείο, καθώς και τη διεκπεραίωση κάθε εξώδικης νο¬ 
μικής υπόθεσης αυτού, στην οποία συμπεριλαμβάνεται 
και η υποχρέωση να παρέχουν νομικές συμβουλές στις 
Αρχές της έδρας τους και γενικά να συμπράττουν μαζί 
τους σε κάθε νόμιμη ενέργεια εξασφαλιστική των συμφε¬ 
ρόντων του Δημοσίου. 

2. Οι δικηγόροιτου Δημοσίου ορίζονται για μία διετία με 
έναν αναπληρωτή, με απόφαση του Προέδρου, ύστερα 
από γνωμοδότηση της Τριμελούς Επιτροπής της Κεντρι¬ 
κής Υπηρεσίας, που εκδίδεται με βάση προηγούμενη σχε¬ 
τική κοινή εισήγηση της κατά τόπο αρμόδιας Δημόσιας 
Οικονομικής Υπηρεσίας (Δ.Ο.Υ.) και της Κτηματικής Υπη¬ 
ρεσίας του Δημοσίου (Κ.Υ.Δ.). Πριν από την παρέλευση 
της διετίας, είναι δυνατή η αντικατάσταση του δικηγόρου 
για τον υπολειπόμενο χρόνο, όταν συντρέχει σπουδαίος 
λόγος. Ανανέωση της εντολής στον ίδιο δικηγόρο επιτρέ¬ 
πεται πάντοτε, αν εκπλήρωσε με επάρκεια τα καθήκοντά 
του. Η αντικατάσταση ή η μη ανανέωση της εντολής δεν 
δημιουργεί υπέρ του δικηγόρου οποιοδήποτε δικαίωμα 
προς αποζημίωση, πλην της αξίωσης για καταβολή της 
οφειλόμενης κατά την παρ. 5 αμοιβής για τις, μέχρι την 
κοινοποίηση σε αυτόν της σχετικής πράξης, ενέργειές 
του στις υποθέσεις που του είχαν ανατεθεί. 

3. Ο δικηγόρος του Δημοσίου, με τη λήξη της διετούς 
εντολής ή με την κοινοποίηση σε αυτόν της πράξης αντί- 

κατάστασής του, υποχρεούται να παραδώσει χωρίς υπαί¬ 
τια βραδύτητα στην αρμόδια δημόσια υπηρεσία, όλους 
τους φακέλους των υποθέσεων, που του είχαν ανατεθεί, 
χωρίς να έχει δικαίωμα επίσχεσής τους ή επίσχεσης των 
εγγράφων που περιέχονται σε αυτούς. Οι φάκελοι συνο¬ 
δεύονται από κατάσταση καταγραφής τους, η οποία υπο¬ 
γράφεται από τον παραδίδοντα και τον παραλαμβάνοντα 
αρμόδιο υπάλληλο και η οποία περιέχει απαραιτήτως, 
εκτός των άλλων, και μνεία του διαδικαστικού σταδίου 
στο οποίο βρίσκονται και όλες τις ενέργειες, που έχουν γί¬ 
νει μέχρι τότε σε αυτούς. Αντίγραφο της κατάστασης, θε¬ 
ωρημένης από τον προϊστάμενο της αρμόδιας κατά τόπο 
Δ.Ο.Υ. ή Κ.Υ.Δ., κοινοποιείται στο Ν.Σ.Κ. με επιμέλεια του 
παραδίδοντος, η οποία συνιστά απαραίτητο παραστατικό 
στοιχείο για την εκκαθάριση της κατά την παρ. 5 αμοιβής 
του. 

4. Οι δικηγόροι του Δημοσίου υποχρεούνται να ασκούν 
κάθε ενδεικνυόμενη δικαστική ή εξώδικη ενέργεια ή πα¬ 
ράσταση προς υπεράσπιση του Δημοσίου στις υποθέσεις 
που τους ανατίθενται. Παρακολουθούν την εξέλιξη των 
δικαστικών υποθέσεων στα διάφορα στάδια της δίκης και 
υποχρεούνται μετά από τη δημοσίευση οριστικής απόφα¬ 
σης σε κάθε βαθμό δικαιοδοσίας να αποστέλλουν χωρίς 
υπαίτια βραδύτητα στο Ν.Σ.Κ. επικυρωμένο από το δικα¬ 
στήριο αντίγραφο της απόφασης, των διαδικαστικών εγ¬ 
γράφων και των λοιπών σχετικών εγγράφων του φακέλου 
της υπόθεσης με εισήγηση που περιλαμβάνει τους λό¬ 
γους, για τους οποίους ενδείκνυται η αποδοχή της δικα¬ 
στικής απόφασης ή η συνέχιση του δικαστικού αγώνα με 
την άσκηση του προβλεπόμενου ένδικου μέσου. 

5. Η αμοιβή των δικηγόρων του Δημοσίου διέπεται από 
τις διατάξεις του ν.δ. 3026 της 6/8 Οκτωβρίου 1954 "Περί 
του Κώδικος των Δικηγόρων", όπως κάθε φορά ισχύουν, 
και καθορίζεται στο διπλάσιο του ελάχιστου ορίου από 
εκείνο που προβλέπεται από αυτές για κάθε δικαστική ή 
εξώδικη ενέργεια. Σε δικαστικές ή εξώδικες εργασίες, για 
τις οποίες από διατάξεις του Κώδικα η αμοιβή ορίζεται σε 
ποσοστό επί της αξίας του αντικειμένου της υπόθεσης, οι 
δικηγόροι του Δημοσίου αμείβονται με το διπλάσιο του 
ελάχιστου ορίου, που ορίζεται με τις διατάξεις των άρ¬ 
θρων 100 παράγραφος 4,107 παράγραφος 1 εδάφιο 2 και 
110 παράγραφος 1 του πιο πάνω Κώδικα στην πρώτη πε¬ 
ρίπτωση και από το άρθρο 161 παράγραφος 4 στη δεύτε¬ 
ρη περίπτωση. Οι αμοιβές αυτές μπορούν κατά την εκκα¬ 
θάρισή τους είτε να μειωθούν μέχρι του ελάχιστου ορίου, 
που προβλέπουν οι διατάξεις του παραπάνω Κώδικα, 
όταν πρόκειται για χειρισμό μεγάλου αριθμού ομοίων 
υποθέσεων ή όταν ο δικηγόρος του Δημοσίου δεν χειρί¬ 
στηκε την υπόθεση με την προσήκουσα επιμέλεια, είτε να 
αυξηθούν μέχριτο τετραπλάσιο του ελάχιστου αυτού ορί¬ 
ου, όταν επιδείχθηκε από τον δικηγόρο ιδιαίτερο ενδια¬ 
φέρον και επιμέλεια. 

6. Στους δικηγόρους του Δημοσίου, για κάθε μετάβασή 
τους εκτός της έδρας του γραφείου τους, για χρονικό διά¬ 
στημα περισσότερο των δύο ωρών, σε εκτέλεση εντολής 
που τους δόθηκε, καταβάλλεται εκτός από τα οδοιπορικά 
και λοιπά έξοδα και ημερήσια αποζημίωση, ίση με το ένα 
τριακοστό του βασικού μισθού του Δικαστικού Αντιπρο¬ 
σώπου. 

7. Η αμοιβή και τα έξοδα των δικηγόρων του Δημοσίου 
εκκαθαρίζονται, από τον κατά το άρθρο 12 του παρόντος 
αρμόδιο Σχηματισμό της Κεντρικής Υπηρεσίας του Ν.Σ.Κ. 
με επιμέλεια του Τμήματος εκκαθάρισης αμοιβών αυτής, 


το οποίο και μεριμνά για τη σύνταξη της οικείας εκκαθα¬ 
ριστικής πράξης, την υπογραφή της από τον Πρόεδρο και 
την εκτέλεσή της. 

Άρθρο 25 

Υποχρεώσεις και νομιμοποίηση 
δικηγόρων του Δημοσίου 

1. Για τη νομιμοποίηση των κατά το προηγούμενο άρ¬ 
θρο δικηγόρων του Δημοσίου, παρέχεται έγγραφη πλη¬ 
ρεξουσιότητα από τον Πρόεδρο του Ν.Σ.Κ. ή από τους 
προϊσταμένους των οικείων δημοσίων υπηρεσιών, εφό¬ 
σον έχουν από τις κείμενες διατάξεις σχετική αρμοδιότη¬ 
τα και σύμφωνα με τις γενικές ή ειδικές σχετικές εντολές 
και οδηγίες που δίδονται από το Ν.Σ.Κ.. 

2. Οι δικηγόροι του Δημοσίου οφείλουν σε περίπτωση 
αμφιβολίας, ως προς την τηρητέα πορεία εκκρεμούς δί¬ 
κης, σε υπόθεση που τους έχει ανατεθεί, να αναφέρονται 
εγγράφως στην Κεντρική Υπηρεσία του Ν.Σ.Κ. για παρο¬ 
χή οδηγιών. Στην περίπτωση αυτή ο αρμόδιος Σχηματι¬ 
σμός της Κεντρικής Υπηρεσίας μπορεί να προβεί στις 
ενέργειες που ορίζονται από την παρ. 1 του άρθρου 22. 

3. Η διάταξη της παρ. 2 του άρθρου 20 του παρόντος 
ισχύει και για τους δικηγόρους του Δημοσίου, για κάθε 
παράστασή τους ως πληρεξουσίων του Δημοσίου. 

Άρθρο 26 

Ασκούμενοι δικηγόροι 

Η πρακτική άσκηση ασκούμενων δικηγόρων μπορεί να 
γίνει και στην Κεντρική Υπηρεσία, σε Γραφείο Νομικού 
Συμβούλου, σε Ειδικό Γ ραφείο Νομικού Συμβούλου ή σε 
Δικαστικό Γραφείο του Ν.Σ.Κ., σύμφωνα μετις ισχύουσες 
κάθε φορά διατάξεις της κείμενης νομοθεσίας. Η διάθε¬ 
ση των ασκούμενων δικηγόρων στις υπηρεσιακές μονά¬ 
δες του Ν.Σ.Κ. γίνεται με απόφαση του Προέδρου του 
Ν.Σ.Κ., ο οποίος χορηγεί και το πιστοποιητικό για την 
άσκησή τους. Στους ασκούμενους δικηγόρους καταβάλ¬ 
λονται πάγια μηνιαία έξοδα κίνησης, που ορίζονται με 
απόφαση του Υπουργού Οικονομίας και Οικονομικών. 

ΜΕΡΟΣ ΔΕΥΤΕΡΟ 
ΚΑΤΑΣΤΑΣΗ ΚΥΡΙΟΥ ΠΡΟΣΩΠΙΚΟΥ 
(ΜΕΛΩΝ - ΛΕΙΤΟΥΡΓΩΝ Ν.Σ.Κ.) 

ΓΕΝΙΚΗ ΥΠΗΡΕΣΙΑΚΗ ΚΑΤΑΣΤΑΣΗ 

Άρθρο 27 

Μέλη Ν.Σ.Κ. - Θέσεις 

1. Στους λειτουργούς του Ν.Σ.Κ. ανήκουν ο Πρόεδρος, 
οι Αντιπρόεδροι, οι Νομικοί Σύμβουλοι, οιΠάρεδροι, οι Δι¬ 
καστικοί Αντιπρόσωποι Α, οι Δικαστικοί Αντιπρόσωποι και 
οι δόκιμοι Δικαστικοί Αντιπρόσωποι, οι οποίοι και αποτε¬ 
λούν τα μέλη του κύριου προσωπικού του Ν.Σ.Κ.. 

2. Οι οργανικές θέσεις των λειτουργών του Ν.Σ.Κ. είναι 
: Πρόεδρος μία θέση, Αντιπρόεδροι έξι, Νομικοί Σύμβου¬ 
λοι σαράντα οκτώ, Πάρεδροι εκατόν έξι και Δικαστικοί 
Αντιπρόσωποι εκατόν ενενήντα εννέα. Οι θέσεις των Δι¬ 
καστικών Αντιπροσώπων Α, των Δικαστικών Αντιπροσώ¬ 
πων και των δοκίμων Δικαστικών Αντιπροσώπων είναι ενι¬ 
αίες. 

Άρθρο 28 

Διορισμός 

1. Οι δόκιμοι Δικαστικοί Αντιπρόσωποι διορίζονται με 
απόφαση του Υπουργού Οικονομίας και Οικονομικών, 
που εκδίδεται μετά τη διενέργεια ειδικού διαγωνισμού. 

2. Η απόφαση του διορισμού δημοσιεύεται περιληπτικά 
στην Εφημερίδα της Κυβερνήσεως. Η περίληψη περιλαμ¬ 
βάνει: α) τον αριθμό και τη χρονολογία της απόφασης, β) 
όλα τα στοιχεία του διοριζόμενου (το όνομα, το επώνυμο, 
το όνομα του πατέρα και της μητέρας, τον τόπο και το 
έτος γέννησης) και γ) το βαθμό του διοριζομένου. 

3. Ο διορισμός ανακοινώνεται στον διοριζόμενο με έγ¬ 
γραφο του Προέδρου, το οποίο κοινοποιείται μέσα σε 
τριάντα ημέρες από τη δημοσίευση της απόφασης. Στο 
έγγραφο πρέπει να αναφέρεται και ο αριθμός και η χρο¬ 
νολογία του φύλλου της Εφημερίδας της Κυβερνήσεως, 
στο οποίο δημοσιεύτηκε η περίληψη της απόφασης διο¬ 
ρισμού. Στο έγγραφο ορίζεται και προθεσμία εύλογη, μέ¬ 
χρι τριάντα ημέρες από την επίδοση, για την ορκωμοσία 
και την ανάληψη υπηρεσίας από τον διοριζόμενο. Αν δεν 
έχει οριστεί, η προθεσμία είναι τριάντα ημερών. Ύστερα 
από αίτηση του διοριζομένου, είναι δυνατόν να παραταθεί 
η προθεσμία αυτή, και στις δύο πιο πάνω περιπτώσεις, μέ¬ 
χρι τριάντα ημέρες, με απόφαση του Προέδρου του 
Ν.Σ.Κ.. 

4. Η δημόσια υπηρεσιακή σχέση του μέλους του Ν.Σ.Κ. 
καταρτίζεται με το διορισμό και την αποδοχή του. 

5. Η αποδοχή δηλώνεται με την ορκωμοσία ενώπιοντου 
Προέδρου, για την οποία συντάσσεται πρακτικό. Πριν 
από την ορκωμοσία δεν επιτρέπεται ανάληψη υπηρεσίας. 

6. Ο τύπος του όρκου καθορίζεται σύμφωνα με το άρ¬ 
θρο 19 του Ν. 2683/1999 "Κύρωση του Κώδικα Κατάστα¬ 
σης Δημοσίων Πολιτικών Υπαλλήλων και Υπαλλήλων 
Ν.Π.Δ.Δ. και άλλες διατάξεις". 

7. Η ανάληψη των καθηκόντωντου διοριζομένου βεβαι¬ 
ώνεται με έκθεση, που συντάσσεται από τον γραμματέα 
του Ν.Σ.Κ. και υπογράφεται και από τον διοριζόμενο. 

Άρθρο 29 

Ανάκληση του διορισμού 

1. Η απόφαση του διορισμού ανακαλείται, αν ο διοριζό¬ 
μενος δεν τον αποδεχθεί ρητώς ή σιωπηρώς. Σιωπηρή μη 
αποδοχή υπάρχει όταν, από υπαιτιότητα του διοριζομέ- 
νου, παρέλθει άπρακτη η προθεσμία ορκωμοσίας και ανά¬ 
ληψης καθηκόντων. 

2. Διορισμός, που έγινε χωρίς να τηρηθούν οι διατάξεις 
του παρόντος νόμου, είναι δυνατόν να ανακληθεί μέσα σε 
δύο χρόνια από τη δημοσίευση της απόφασης της παρ. 1 
του προηγούμενου άρθρου. Αν τον παράνομο διορισμό 
προκάλεσε ή υποβοήθησε ο ενδιαφερόμενος, η ανάκλη¬ 
ση χωρεί και μετά την πάροδο αυτής της προθεσμίας. 

3. Παρά την ανάκληση: α) εκείνος, που διορίστηκε πα¬ 
ράνομα, έχει τις ευθύνες και τις υποχρεώσεις του μέλους 
του Ν.Σ.Κ., για όσο χρονικό διάστημα άσκησε τα καθήκο- 
ντάτου, β) οι πράξεις του είναι έγκυρες, γ) δεναναζητού- 
νται οι αποδοχές, που του καταβλήθηκαν μέχρι την ανά¬ 
κληση του διορισμού. 

Άρθρο 30 

Προσόντα 

1. Μέλος του Ν.Σ.Κ. δεν διορίζεται όποιος δεν έχει ελ¬ 
ληνική ιθαγένεια. 

2. Έλληνας το γένος, που δεν έχει την ελληνική ιθαγέ¬ 
νεια, είναι δυνατόν να διοριστεί σύμφωνα με τις εξαιρέ¬ 
σεις, που προβλέπονται από ειδικούς νόμους. 

3. Αλλογενείς δεν μπορούν να διοριστούν προτού πα- 
ρέλθουν 5 έτη από την απόκτηση της ελληνικής ιθαγένει¬ 
ας. 


4. Ως μέλη του κύριου προσωπικού του Ν.Σ.Κ. διορίζο¬ 
νται, κατόπιν διαγωνισμού, όσοι έχουν συμπληρώσει το 
26ο έτος της ηλικίας τους και έχουν άδεια δικηγόρου ή εί¬ 
ναι δικαστικοί λειτουργοί και δεν έχουν υπερβεί το 35ο 
έτος της ηλικίας τους. 

5. Για την εφαρμογή της προηγούμενης παραγράφου, 
ως ημέρα γέννησης λαμβάνεται εκείνη, που αποδεικνύε- 
ται από ληξιαρχική πράξη, η οποία έχει συνταχθεί μέσα σε 
ενενήντα ημέρες το πολύ από την ημέρα γέννησης. 

6. Αν δεν έχει συνταχθεί τέτοια ληξιαρχική πράξη, ως 
ημέρα γέννησης λαμβάνεται η 31η Δεκεμβρίου του έτους 
γέννησης. Το έτος γέννησης αποδεικνύεται για τους άν- 
δρες από το μητρώο αρρένων και για τις γυναίκες από το 
γενικό μητρώο των δημοτών. Αν υπάρχουν περισσότερες 
εγγραφές στα μητρώα, επικρατεί η χρονικά προγενέστε¬ 
ρη. 

7. Δικαστικές αποφάσεις που βεβαιώνουν την ηλικία ή 
διορθώνουν τις σχετικές εγγραφές δενλαμβάνονται υπό¬ 
ψη. 

8. Τα απαιτούμενα προσόντα για το διορισμό πρέπει να 
συντρέχουν κατά το χρόνο της έναρξης του διαγωνισμού 
και κατά το χρόνο του διορισμού. Μόνο το προσόν της 
ηλικίας αρκεί να υπάρχει κατά το χρόνο έναρξης του δια¬ 
γωνισμού. 

9. Διατάξεις νόμων που θεσπίζουν προνόμια για την κα¬ 
τά προτίμηση κατάληψη θέσεων δεν έχουν εφαρμογή για 
το διορισμό σε θέση μέλους του κύριου προσωπικού του 
Ν.Σ.Κ.. 


Άρθρο 31 

Κωλύματα διορισμού 

1. Δεν διορίζεται λειτουργός του Ν.Σ.Κ.: 
α) Εκείνος που δεν έχει εκπληρώσει τις στρατιωτικές 
του υποχρεώσεις ή δεν έχει απαλλαγεί από αυτές νόμιμα, 
καθώς επίσης και εκείνος που είναι ανυπότακτος ή έχει 
καταδικαστεί αμετάκλητα για λιποταξία. 

β) Εκείνος που δεν είναι γραμμένος στα μητρώα αρρέ¬ 
νων, προκειμένου για άνδρα ή στα γενικά μητρώα των δη¬ 
μοτών, προκειμένου για γυναίκα. 

γ) Εκείνος που στερήθηκε τα πολιτικά του δικαιώματα 
με αμετάκλητη καταδίκη και μετά τη λήξη του χρόνου στέ- 
ρησης. 

δ) Εκείνος που καταδικάστηκε αμετάκλητα σε ποινή 
στερητική της ελευθερίας μεγαλύτερη από τρεις μήνες 
για αδίκημα που τελέστηκε με δόλο. 

ε) Εκείνος που καταδικάστηκε αμετάκλητα σε οποιαδή¬ 
ποτε ποινή, για κλοπή (άρθρα 372, 373 Π.Κ.), ζωοκλοπή, 
απάτη (άρθρο 386 Π.Κ.), υπεξαίρεση κοινή ή στην υπηρε¬ 
σία (άρθρα375,258 Π.Κ.), εκβίαση (άρθρο385 Π.Κ.), πλα¬ 
στογραφία (άρθρο 216 Π.Κ.), πλαστογραφία πιστοποιητι¬ 
κών (άρθρο 217 Π.Κ.), πλαστογραφία και κατάχρηση εν¬ 
σήμων (άρθρο 218 Π.Κ.), ψευδή βεβαίωση και νόθευση 
(άρθρο 242 Π.Κ.), ψευδορκία και ψευδή ανώμοτη κατάθε¬ 
ση (άρθρα 224, 225 Π.Κ.), παραπλάνηση σε ψευδορκία 
(άρθρο 228 Π.Κ.),ψευδή καταμήνυση (άρθρο 229 Π.Κ.), 
απιστία δικηγόρου (άρθρο 233 Π.Κ.), απιστία περί την 
υπηρεσία (άρθρο 256 Π.Κ.), δωροδοκία (άρθρα 235, 236, 
237 Π.Κ.), καταπίεση (άρθρο 244 Π.Κ.), παράβαση καθή¬ 
κοντος (άρθρο 259 Π.Κ.), συκοφαντική δυσφήμηση (άρ¬ 
θρο 363 Π.Κ.), υφαρπαγή ψευδούς βεβαίωσης (άρθρο 
220 Π.Κ.), υπεξαγωγή εγγράφου (άρθρο 222 Π.Κ.), παρα¬ 
βίαση υπηρεσιακού απορρήτου (άρθρο 252 Π.Κ.), έγκλη¬ 
μα κατά της γενετήσιας ελευθερίας και της οικονομικής 

εκμετάλλευσης της γενετήσιας ζωής (άρθρα 336 έως 353 
Π.Κ.), καθώς και για παράβαση της νομοθεσίας περί ναρ¬ 
κωτικών, λαθρεμπορίας, τυχερών παιχνιδιών και έκδοση 
ακάλυπτης επιταγής. 

στ) Εκείνος που έχει υποβληθεί σε δικαστική συμπαρά¬ 
σταση. 

ζ) Εκείνος που έχει παυθεί, ύστερα από δικαστική από¬ 
φαση, από θέση δικαστικού λειτουργού, δημοσίου υπαλ¬ 
λήλου ή υπαλλήλου νομικού προσώπου δημοσίου δικαίου 
λόγω ποινικής καταδίκης. 

η) Εκείνος που έχει απολυθεί από θέση δικαστικού λει¬ 
τουργού, δημοσίου υπαλλήλου ή υπαλλήλου νομικού 
προσώπου δημοσίου δικαίου ή από θέση δικηγόρου ή 
συμβολαιογράφου, με αμετάκλητη απόφαση του οικείου 
δικαστηρίου ή του αρμόδιου Συμβουλίου για πειθαρχι¬ 
κούς λόγους ή για ανεπάρκεια. 

θ) Εκείνος που έχει παραπεμφθεί για κακούργημα ή 
πλημμέλημα από εκείνα που αναφέρονται στην παραπά¬ 
νω περ. ε', καθώς και εκείνος που έχει καταδικαστεί με 
οριστική απλώς απόφαση για ένα από αυτά τα αδικήματα. 
Το κώλυμα αυτό ισχύει μέχρις ότου εκδοθεί αμετάκλητο 
απαλλακτικό βούλευμα ή αμετάκλητη αθωωτική απόφα¬ 
ση. 

ι) Εκείνος που δεν είναι υγιής σωματικά ή ψυχικά. Η εξέ¬ 
ταση της υγείας των υποψήφιων γίνεται, κατά το σύστη¬ 
μα, που ισχύει για τους πολιτικούς διοικητικούς υπαλλή¬ 
λους. Η παραπομπή ενώπιοντων αρμόδιων Υγειονομικών 
Επιτροπών γίνεται με πράξη του Προέδρου του Ν.Σ.Κ.. 

2. Ταπαραπάνω κωλύματα πρέπει να μην υπάρχουν κα¬ 
τά το χρόνο του διαγωνισμού και κατά το χρόνο του διο¬ 
ρισμού. 

Άρθρο 32 
Άρση κωλυμάτων 

1. Η παραγραφή κακουργήματος ή πλημμελήματος 
από εκείνα που αναφέρονται στην περ. ε'της παρ. 1 του 
προηγούμενου άρθρου δεν αίρει το κώλυμα. 

Επίσης δεν αίρουντο κώλυμα η αποκατάσταση, η χάρη 
και η αναστολή εκτέλεσης της ποινής, έστω και αν πέρα¬ 
σε ο χρόνος της αναστολής. 

2. Η παραγραφή της ποινής, που έχει επιβληθεί με την 
καταδικαστική απόφαση ή η άρση των συνεπειών της 
απόφασης, για ένα από τα εγκλήματα της παρ. 1 δεν αίρει 
το κώλυμα. 

Άρθρο 33 
Μονιμότητα 

Τα μέλη του Ν.Σ.Κ. είναι μόνιμοι ανώτατοι δημόσιοι λει¬ 
τουργοί και έπονται στο προβάδισμα των Δικαστικών Λει¬ 
τουργών των αντίστοιχων βαθμών. Πριν από το διορισμό 
τους διανύουν διετή δοκιμαστική περίοδο με τις προϋπο¬ 
θέσεις και τους όρους, που ορίζονται στις διατάξεις του 
παρόντος νόμου. 

Άρθρο 34 
Αρχαιότητα 

1. Η αρχαιότητα των μελών του Ν.Σ.Κ. σε κάθε βαθμό 
της ιεραρχίας καθορίζεται από τη χρονολογία δημοσίευ¬ 
σης της απόφασης διορισμού ή της πράξης προαγωγής 
τους. Μεταξύ περισσοτέρων, που διορίζονται ή προάγο- 
νται με την ίδια πράξη, αρχαιότερος θεωρείται αυτός, που 
προηγείται σε αυτήν. Στη πράξη προαγωγής τηρείται 
υποχρεωτικά η σειρά, που έχει τεθεί στην περί προαγω¬ 


γής απόφαση του Υπουργικού Συμβουλίου ή στη γνωμο¬ 
δότηση του οικείου Υπηρεσιακού Συμβουλίου κατά περί¬ 
πτωση. Αν πρόκειται για διορισμό τηρείται υποχρεωτικά η 
σειρά επιλογής ή επιτυχίας στο διαγωνισμό. 

2. Σε περίπτωση διαφωνίας του Υπουργού Οικονομίας 
και Οικονομικών, σύμφωνα με τα οριζόμενα στο άρθρο 
45, για παράλειψη προαγωγής μέλους ή προσφυγής του 
τελευταίου κατ’ αυτής, αν η Ολομέλεια του Ν.Σ.Κ. απο- 
φανθεί υπέρ της προαγωγής, αποκαθιστάτονπροαγόμε- 
νο στη σειρά αρχαιότητάς του. 

3. Κάθε Ιανουάριο συντάσσονται από τη Γραμματεία 
του Ν.Σ.Κ. πίνακες της σειράς αρχαιότητας όλων των με¬ 
λών, που υπηρετούν την 1η Ιανουάριου. Στους πίνακες 
αυτούς σημειώνεται η χρονολογία δημοσίευσης των πρά¬ 
ξεων του αρχικού διορισμού και της τελευταίας προαγω¬ 
γής τους, καθώς και το έτος γέννησης. 

4. Τους πίνακες κυρώνει ο Πρόεδρος του Ν.Σ.Κ.. Η 
Γραμματεία αποστέλλει μέχρι το τέλος Μαρτίου κάθε 
έτους αντίτυπατων πινάκων αυτών στους προϊσταμένους 
των υπηρεσιακών μονάδων για να τους κοινοποιήσουν 
στα ενδιαφερόμενο μέλη. 

5. Οι ενδιαφερόμενοι έχουν δικαίωμα να ασκήσουν έν¬ 
σταση κατά των πινάκων αρχαιότητας, μέσα σε δεκαπέ¬ 
ντε ημέρες από την κοινοποίησή τους, ενώπιον του αρμό¬ 
διου Υπηρεσιακού Συμβουλίου. Η ένσταση ασκείται με 
κατάθεση στη γραμματεία της υπηρεσιακής μονάδας, 
στην οποία υπηρετεί και διαβιβάζεται αμέσως στην Γ ραμ¬ 
ματεία του Ν.Σ.Κ., η οποία κοινοποιεί την ένσταση στους 
θιγομένους από αυτήν. Με όμοιο τρόπο μπορεί να ασκη¬ 
θεί παρέμβαση από τους θιγομένους, κατά της ένστασης, 
μέσα σε δέκα ημέρες από την κοινοποίησή της σε αυτούς. 
Σε περίπτωση παραδοχής της ένστασης τροποποιείται ο 
πίνακας με πράξη του Προέδρου, που κοινοποιείται στον 
ενιστάμενο και στους θιγομένους. 

Άρθρο 35 

Βαθμοί ιεραρχίας - Προβάδισμα - Αναπλήρωση 

1. Οι βαθμοίτης ιεραρχίας των μελώντου Ν.Σ.Κ. είναι οι 
εξής: Πρόεδρος, Αντιπρόεδρος, Νομικός Σύμβουλος, 
Πάρεδρος, Δικαστικός Αντιπρόσωπος Α', Δικαστικός 
Αντιπρόσωπος και δόκιμος Δικαστικός Αντιπρόσωπος. 

2. Μεταξύ των μελών που ανήκουν στον ίδιο βαθμό, 
προβαδίζει ο αρχαιότερος σύμφωνα με τα οριζόμενα 
στην παρ. 1 του προηγούμενου άρθρου. 

3. Η αναπλήρωση μέλους του Ν.Σ.Κ. στα καθήκοντα, 
που προβλέπουν οι διατάξεις του παρόντος νόμου, σε πε¬ 
ρίπτωση έλλειψης, απουσίας ή κωλύματος του, γίνεται 
σύμφωνα με τη σειρά των βαθμών της ιεραρχίας τους, και 
μεταξύ μελώντου ίδιου βαθμού, σύμφωνα με τη σειρά αρ¬ 
χαιότητάς τους. 

Άρθρο 36 
Αναδιορισμός 

1. Επιτρέπεται ο αναδιορισμός εκείνου, που παραιτή¬ 
θηκε ή απολύθηκε, λόγω σωματικής ανικανότητας μέχρι 
και το βαθμό του Παρέδρου σε κενή θέση, ομοιόβαθμη με 
εκείνη από την οποία είχε αποχωρήσει. Εκείνος που πα¬ 
ραιτήθηκε ή απολύθηκε πρέπει: α) να ζητήσει τον αναδιο- 
ρισμό του μέσα σε πέντε χρόνια από την έξοδό του από 
την υπηρεσία, β) να έχει όλα τα προσόντα, που απαιτού¬ 
νται για το διορισμό, πλην της ηλικίας, γ) να μην έχει κώ¬ 
λυμα διορισμού και δ) να είχε τριετή τουλάχιστον προϋ¬ 
πηρεσία. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6525 


2. Ο αναδιορισμός εκείνου, που απολύθηκε λόγω σω¬ 
ματικής ανικανότητας, γίνεται ύστερα από διαπίστωση 
της πλήρους αποκατάστασης της σωματικής του ικανό- 
τηταςγια την άσκηση των καθηκόντων του. Η διαπίστωση 
αυτή γίνεται από τη δευτεροβάθμια Υγειονομική Επιτρο¬ 
πή, που προβλέπεται για τους πολιτικούς διοικητικούς 
υπαλλήλους. 

3. Για τον αναδιορισμό αποφαίνεται το αρμόδιο Υπηρε¬ 
σιακό Συμβούλιο, το οποίο καθορίζει και την αρχαιότητα 
αυτού που αναδιορίζεται. 

Άρθρο 37 

Θεμελιώδη καθήκοντα 

1. Το μέλος του κύριου προσωπικού οφείλει πίστη και 
αφοσίωση στην πατρίδα και στη δημοκρατία. Κατά την 
άσκηση των καθηκόντων του υπόκειται στο Σύνταγμα και 
στους νόμους. 

2. Οφείλει να τηρεί εχεμύθεια για τα απόρρητα, που 
προβλέπονταιαπότις ισχύουσες διατάξεις, καθώς και για 
γεγονότα ή πληροφορίες, που γνωρίζει από την εκτέλεση 
των καθηκόντωντου ή λόγω της ιδιότητάς του. 

3. Οφείλει να διαμένει στην πόλη, όπου είναι η έδρα του 
Γραφείου στο οποίο υπηρετεί ή σε προάστιό της. Η Αθή¬ 
να και ο Πειραιάς μετά προάστιά τους θεωρούνται ως μία 
πόλη. 

4. Επιτρέπεται απομάκρυνση απότηνέδρατου κατάτις 
ημέρες της αργίας, εφόσον δεν υπάρχει υπηρεσιακή ανά¬ 
γκη. 

Άρθρο 38 

Ασυμβίβαστα - Συμμετοχή σε επιτροπές, συμβούλια 
και συλλογικά όργανα της Διοίκησης 

1. Απαγορεύεται στα μέλη του Ν.Σ.Κ. να παρέχουν κάθε 
άλλη μισθωτή υπηρεσία, καθώς και να ασκούν οποιοδή- 
ποτε άλλο επάγγελμα. 

2. Κατ’ εξαίρεση επιτρέπεται να εκλέγονται μέλη της 
Ακαδημίας ή μέλη Δ.Ε.Π. Ανώτατων Εκπαιδευτικών Ιδρυ¬ 
μάτων σε οποιαδήποτε βαθμίδα, καθώς και να μετέχουν 
σε συμβούλια, επιτροπές ή ομάδες εργασίας, καθώς και 
στα διοικητικά συμβούλια οργανισμών και επιχειρήσεων 
του ευρύτερου δημόσιου τομέα των άρθρων 9 παρ. 1 του 
Ν. 1232/1982 (ΦΕΚ 22 Ά) και 1 παρ. 6 του Ν. 1256/1982 
(ΦΕΚ65Ά). 

3. Τα μέλη του Ν.Σ.Κ.,που συμμετέχουν σε συμβούλια ή 
επιτροπές ή ομάδες εργασίας ή σε διοικητικά συμβούλια, 
όταν επιτρέπεται, προτείνονται από τον Πρόεδρο του 
Ν.Σ.Κ., ύστερα από ερώτημα της αρμόδιας υπηρεσίας. Ο 
διορισμός γίνεται κατάτα λοιπά σύμφωνα με τις διατάξεις 
που διέπουν τη συγκρότηση και τη λειτουργία του συμ¬ 
βουλίου, της επιτροπής ή της ομάδας εργασίας. 

4. Όπου σε διατάξεις της κείμενης νομοθεσίας προβλέ- 
πεται σε υπουργεία η συγκρότηση νομοπαρασκευαστι¬ 
κών επιτροπών ή άλλων συλλογικών οργάνων με νομοπα¬ 
ρασκευαστικές αρμοδιότητες συμμετέχει σε αυτές και ο 
Νομικός Σύμβουλος του Ν.Σ.Κ. στο αντίστοιχο υπουργείο 
με αναπληρωτή άλλο Νομικό Σύμβουλο ή Πάρεδρο, που 
υπηρετεί στο ίδιο υπουργείο, οι οποίοι ορίζονται από τον 
Πρόεδρο του Ν.Σ.Κ. ύστερα από ερώτημα της αρμόδιας 
υπηρεσίας. 

5. Τα μέλη του Ν.Σ.Κ., που μετέχουν, με βάση ειδικές 
διατάξεις, σε συμβούλια ή επιτροπές ή άλλα συλλογικά 
όργανα της διοίκησης, προηγούνται από τους λοιπούς 
υπηρεσιακούς παράγοντες, που συμμετέχουν σε αυτά, 


εκτός από τους Υπουργούς, Υφυπουργούς, Γενικούς 
Γραμματείς Υπουργείων και Γενικούς Γραμματείς Περι¬ 
φέρειας. 

Άρθρο 39 

Δωσιδικία 

Τα μέλη του κύριου προσωπικού του Ν.Σ.Κ. υπάγονται 
στην ειδική δωσιδικία των άρθρων 111 αριθμ. 7 και 112 
αριθμ. 2 του Κώδικα Ποινικής Δικονομίας. 

Άρθρο 40 

Συμμετοχή σε Ταμεία 

Τα μέλη του Ν.Σ.Κ. μετέχουν υποχρεωτικά στο Ταμείο 
Συντάξεων Νομικών με τους ίδιους όρους, όπως και οι δι¬ 
καστές των αντίστοιχων βαθμών. 

Άρθρο 41 
Εντοπιότητα 

Κωλύματα εντοπιότητας, που θεσπίζονται από διατά¬ 
ξεις της κείμενης νομοθεσίας, δεν έχουν εφαρμογή στα 
μέλη του Ν.Σ.Κ.. 

Άρθρο 42 
Μισθός 

1. Η αξίωση του μέλους του Ν.Σ.Κ. για τη λήψη του μι¬ 
σθού αρχίζει σε περίπτωση διορισμού, από την ανάληψη 
των καθηκόντων, που βεβαιώνεται από την οικεία έκθεση 
εμφάνισης και σε περίπτωση προαγωγής, από τη δημοσί¬ 
ευση της σχετικής πράξης στην Εφημερίδα της Κυβερνή- 
σεως. 

2. Σε περίπτωση ανάκλησης από τη διαθεσιμότητα ή την 
αργία, η αξίωση για καταβολή του μισθού αρχίζει από την 
ανάληψη των καθηκόντων, που βεβαιώνεται με έκθεση 
του γραμματέα του Ν.Σ.Κ.. 

3. Δεν οφείλεται μισθός για το χρονικό διάστημα, κατά 
το οποίο το μέλος από δική του υπαιτιότητα δεν παρέχει 
υπηρεσία. 

4. Στην περίπτωση της προηγούμενης παραγράφου, ο 
μισθός περικόπτεται με πράξη του Προέδρου. Η πράξη 
της περικοπής επιδίδεται στον ενδιαφερόμενο. Κατ’ αυ¬ 
τής επιτρέπεται προσφυγή ενώπιοντου αρμόδιου Υπηρε¬ 
σιακού Συμβουλίου, μέσα σε δέκα ημέρες από την επίδο¬ 
ση, χωρίς να αναστέλλεται η εκτέλεσή της. 

5. Κατά το χρονικό διάστημα, που διαρκεί η διαδικασία 
απόλυσης του μέλους του Ν.Σ.Κ., λόγω νόσου, που δεν 
θεραπεύεται, συνεχίζεται να καταβάλλεται ο μισθός ενέρ¬ 
γειας ή διαθεσιμότητας μέχρι να λυθεί η υπηρεσιακή σχέ¬ 
ση. 

6. Η αξίωση καταβολής του μισθού παύει από τη λύση 
της δημόσιας υπηρεσιακής σχέσης. 

7. Οι διατάξεις της συνταξιοδοτικής νομοθεσίας, που 
προβλέπουν την καταβολή αποδοχών μετά τη λύση της 
υπηρεσιακής σχέσης αντί για σύνταξη, δεν θίγονται από 
τη διάταξη της προηγούμενης παραγράφου. 

8. Τα μέλη του Ν.Σ.Κ., που μετακινούνται εκτός έδρας 
για εκτέλεση υπηρεσίας, δικαιούνται οδοιπορικά έξοδα 
και ημερήσια αποζημίωση, που εκκαθαρίζονται με από¬ 
φαση του Προέδρου, κατά τις διατάξεις της κείμενης νο¬ 
μοθεσίας. 

Άρθρο 43 

Δικαστικές διακοπές - Άδειες 

1. Κατά τους μήνες των δικαστικών διακοπών τα μέλη 
του Ν.Σ.Κ. απολαμβάνουν διακοπών, που καθορίζονται 

χρονικά με πράξη της Ολομέλειας του Ν.Σ.Κ., που εκδί- 
δεται κατά το τελευταίο δεκαήμερο του Μάίου κάθε 
έτους. Μετά την έκδοση της πράξης αυτής ο Πρόεδρος 
του Ν.Σ.Κ. με απόφασή του, καθορίζει τα Τμήματα του 
Ν.Σ.Κ., που θα λειτουργούν κατά τη διάρκεια των διακο¬ 
πών και τα μέλη του Ν.Σ.Κ., που υπηρετούν σε αυτά. Η 
Ολομέλεια του Ν.Σ.Κ. κατά τη διάρκεια των δικαστικών 
διακοπών, συγκροτείται από τον Πρόεδρο, τους Αντιπρο¬ 
έδρους και τους Νομικούς Συμβούλους, που δεν βρίσκο¬ 
νται σε διακοπές. Κατά τη διάρκεια των δικαστικών διακο¬ 
πών δεν χορηγείται κανονική άδεια. Επίσης δεν χορηγεί¬ 
ται τέτοια άδεια τριάντα ημέρες πριν από την έναρξη των 
διακοπών και τριάντα ημέρες μετά τη λήξη τους, εκτός 
από εξαιρετικές περιπτώσεις. Ο Πρόεδρος του Ν.Σ.Κ., 
εάν συντρέχουν εξαιρετικές υπηρεσιακές ανάγκες, μπο¬ 
ρεί με απόφασή του να περιορίζει, διακόπτει ή μεταβάλει 
το χρόνο των δικαστικών διακοπών συγκεκριμένου μέ¬ 
λους του Ν.Σ.Κ.. 

2. Στο μέλοςτου Ν.Σ.Κ., ύστερα από αίτησή του και εφό¬ 
σον το επιτρέπουν οι ανάγκες της υπηρεσίας και συντρέ¬ 
χει σπουδαίος λόγος, είναι δυνατόν να χορηγηθεί, με 
απόφαση του Προέδρου, άδεια: α) μέχριέναμήνα, αν έχει 
δημόσια υπηρεσία τουλάχιστον ενός έτους και β) μέχρι 
δεκαπέντε ημέρες, αν έχει δημόσια υπηρεσία τουλάχι¬ 
στον δύο μηνών. Η άδεια αυτή χορηγείται, ολόκληρη ή 
τμηματικά, κάθε ημερολογιακό έτος. 

3. Δεν έχει δικαίωμα κανονικής άδειας, πριν από την 
ανάληψη υπηρεσίας στη νέα του θέση, το μέλος στο 
οποίο έχει κοινοποιηθεί πράξη μετάθεσης ή προαγωγής ή 
εκείνο που βρίσκεται υπό υπηρεσιακή μετακίνηση. 

4. Από το χρόνο της κανονικής άδειας αφαιρείται ο χρό¬ 
νος αδικαιολόγητης απουσίας, μέσα στο ίδιο ημερολο¬ 
γιακό έτος, που βεβαιώνεται με πράξη του Προϊσταμένου 
του οικείου Γραφείου, η οποία αποστέλλεται στην Γραμ- 
ματείατης Κεντρικής Υπηρεσίας του Ν.Σ.Κ.. 

5. Σε εξαιρετικές περιπτώσεις και εφόσον το επιτρέ¬ 
πουν οι ανάγκες της υπηρεσίας, είναι δυνατόν να χορη¬ 
γηθεί με τον ίδιο τρόπο, στο μέλος του Ν .Σ. Κ., ύστερα από 
αίτησή του, κανονική άδεια χωρίς αποδοχές μέχρι ένα μή¬ 
να κάθε ημερολογιακό έτος. 

6. Ο Πρόεδρος του Ν.Σ.Κ. δύναται να αναβάλει την 
έναρξη της κανονικής άδειας, να διακόπτει τη συνέχισή 
της ή και να την ανακαλεί, αν συντρέχει εξαιρετική υπη¬ 
ρεσιακή ανάγκη ή ύστερα από αίτηση του ενδιαφερομέ¬ 
νου. 

7. Στα μέλη του Ν.Σ.Κ. μπορεί, ύστερα από αίτησή τους 
και απόφαση του οικείου Υπηρεσιακού Συμβουλίου, να 
χορηγείται ειδική κανονική άδεια, χωρίς τις αποδοχές της 
οργανικής θέσης τους και για χρονικό διάστημα τριών 
ετών, προκειμένου να αναλάβουν θέση σε υπηρεσίες ή 
όργανα της Ευρωπαϊκής Ένωσης ή σε άλλο νομικό πρό¬ 
σωπο δημοσίου ή ιδιωτικού δικαίου, που λειτουργεί στα 
πλαίσια αυτής, για παροχή υπηρεσιών με οποιαδήποτε 
σχέση. Με την ίδια διαδικασία η άδεια αυτή μπορεί να πα- 
ρατείνεται. Ο χρόνος της άδειας θεωρείται ως χρόνος 
πραγματικής υπηρεσίας σε κάθε περίπτωση. Κατά τη 
διάρκεια της άδειας αυτής, το μέλοςτου Ν.Σ.Κ.: 

α) διατηρείται στην υπηρεσία ως υπεράριθμος, β) η θέ¬ 
ση του θεωρείται κενή και συμπληρώνεται, γ) υποχρεού- 
ται να καταβάλει όλες τις κρατήσεις και τις εισφορές για 
τα ασφαλιστικά ταμεία με βάση τις αποδοχές που αντι¬ 
στοιχούν κάθε φορά στο βαθμό της οργανικής του θέσης. 
Ο τρόπος καταβολής των κρατήσεων και των εισφορών 


καθορίζεται με απόφαση του Υπουργού Οικονομίας και 
Οικονομικών. 

8. Η κατά την προηγούμενη παράγραφο κανονική άδεια 
χορηγείται με απόφαση του Υπουργού Οικονομίας και Οι¬ 
κονομικών, ύστερα από εισήγηση του Προέδρου του 
Ν.Σ.Κ.. 

9. Γ ιατην έναρξη, τη λήξη ή την τυχόν διακοπή της άδει¬ 
ας συντάσσονται εκθέσεις ενώπιον του προϊσταμένου 
του οικείου Γραφείου, αντίγραφα των οποίων αποστέλ- 
λονται χωρίς καθυστέρηση στη Γραμματεία της Κεντρι¬ 
κής Υπηρεσίας. 

10. Αν το μέλος υπερβεί αδικαιολόγητα την άδεια, που 
του χορηγήθηκε, στερείται τις αποδοχές του για τις αντί¬ 
στοιχες ημέρες, ανεξάρτητα από την πειθαρχική του ευ¬ 
θύνη. 

11. Στις γυναίκες-μέλη του Ν.Σ.Κ., που κυοφορούν, χο¬ 
ρηγείται άδεια μητρότητας σύμφωνα με τις διατάξεις, 
που ισχύουν για τους πολιτικούς διοικητικούς υπαλλή¬ 
λους του κράτους. 

12. Οι σχετικές με τις άδειες των δημοσίων υπαλλήλων 
διατάξεις της εκλογικής νομοθεσίας εφαρμόζονται και 
στα μέλη του Ν.Σ.Κ.. 

Άρθρο 44 

Μονιμοποίηση - Προαγωγές - Αποχή από προαγωγή 

1. Μονιμοποίηση 

α) Μετά τη συμπλήρωση διετούς δοκιμαστικής υπηρε¬ 
σίας των δοκίμων Δικαστικών Αντιπροσώπων το αρμόδιο 
Υπηρεσιακό Συμβούλιο, με βάση αιτιολογημένη πρόταση 
του εισηγητή Αντιπροέδρου ή Νομικού Συμβούλου, ο 
οποίος έχει ορισθεί από τον Πρόεδρο του Ν.Σ.Κ., αποφα¬ 
σίζει, ύστερα από ερώτημα του Υπουργού Οικονομίας και 
Οικονομικών, για την προαγωγή τους σε Δικαστικούς 
Αντιπροσώπους. Η απόφαση είναι αιτιολογημένη και λαμ¬ 
βάνει υπόψη τις εκθέσεις επιθεώρησης, την έγγραφη 
γνώμη του Προϊσταμένου του δοκίμου Δικαστικού Αντι¬ 
προσώπου, το ήθος, την επιστημονική κατάρτιση, τη φι- 
λοπονία που επέδειξαν, καθώς και την ικανότητα και κα- 
ταλληλότητάτους για τα καθήκοντα και τις υποχρεώσεις 
του μέλουςτου Ν.Σ.Κ.. Αν, αντίθετα, το συμβούλιο κρίνει, 
ότι ο δόκιμος δεν πρέπει να προαχθεί σε Δικαστικό Αντι¬ 
πρόσωπο, για ανεπάρκεια ή έλλειψη ήθους, αποφασίζει 
με αιτιολογημένη απόφασή του την απόλυση από την 
υπηρεσία, η οποία γίνεται με απόφαση του Υπουργού Οι¬ 
κονομίας και Οικονομικών. 

β) Το Υπηρεσιακό Συμβούλιο μπορεί επίσης, με αιτιολο¬ 
γημένη απόφασή του, να παρατείνει τη δοκιμαστική υπη¬ 
ρεσία του δοκίμου Δικαστικού Αντιπροσώπου για ένα 
ακόμη έτος, αν κρίνει ότι δεν είναι ώριμος να προαχθεί σε 
Δικαστικό Αντιπρόσωπο. Μετά από την πάροδο του πρό¬ 
σθετου έτους, το Συμβούλιο, αν κρίνει ότι δεν πρέπει να 
προαχθεί, αποφασίζει ταυτόχρονα, με αιτιολογημένη 
απόφαση, την οριστική απόλυσή του απάτην υπηρεσία, η 
οποία γίνεται με απόφαση του Υπουργού Οικονομίας και 
Οικονομικών. 

γ) Οι δόκιμοι Δικαστικοί Αντιπρόσωποι, που κρίνονται 
ικανοί από το αρμόδιο Υπηρεσιακό Συμβούλιο, προάγο- 
νται σε Δικαστικούς Αντιπροσώπους και μονιμοποιούνται, 
σύμφωνα με τη σειρά επιτυχίας στο διαγωνισμό. Στην πε¬ 
ρίπτωση της προηγούμενης παραγράφου, η προαγωγή 
αυτών, που κρίθηκαν προακτέοι, μετά από την πάροδο 
της πρόσθετης ετήσιας δοκιμαστικής υπηρεσίας, δεν 
ενεργεί αναδρομικά. 

2. Προαγωγές 

α) Για την προαγωγή μέλους του Ν.Σ.Κ. σε ανώτερο 
βαθμό απαιτούνται: 

αα) Η ύπαρξη κενής θέσης στον ανώτερο βαθμό, εφό¬ 
σον οι θέσεις είναι οργανικά διακεκριμένες. 

ββ) Η συμπλήρωση του νόμιμου χρόνου παραμονής 
στον κατεχόμενο βαθμό. Στο χρόνο αυτόν δεν υπολογίζε¬ 
ται ο χρόνος αργίας, διαθεσιμότητας, προσωρινής παύ¬ 
σης και αδικαιολόγητης αποχής από τα καθήκοντα για την 
οποία επιβλήθηκε τελεσίδικα πειθαρχική ποινή. 

γγ) Η συνδρομή των ουσιαστικών προσόντων που απαι¬ 
τούνται για τον ανώτερο βαθμό. 

β) Οι προαγωγές των μελών του Ν.Σ.Κ. στους βαθμούς 
του Δικαστικού Αντιπροσώπου Α' και του Παρέδρου γίνο¬ 
νται κατ’ εκλογή μεταξύ όσων συγκεντρώνουν τα τυπικά 
και τα ουσιαστικά προσόντα: 

αα) ήθους και σθένους, ββ) επιστημονικής κατάρτισης, 
γγ) κρίσης, αντίληψης και ικανότητας στην κατανόηση 
των υποθέσεων, δδ) ικανότητας στη διατύπωση των ειση¬ 
γήσεων και των δικογράφων, εε) επιμέλειας, εργατικότη¬ 
τας και υπηρεσιακής απόδοσης, στστ) ευπρεπούς συ¬ 
μπεριφοράς γενικά και ιδιαίτερα στα ακροατήρια των δι¬ 
καστηρίων και στις σχέσεις με τις λοιπές Υπηρεσίες και 
Αρχές, ζζ) ευπρεπούς κοινωνικής παράστασης, σε από¬ 
λυτα ικανοποιητικό βαθμό, ώστε να μπορούν να ανταπο- 
κριθούν πλήρως στα καθήκοντα του ανώτερου βαθμού. 

γ) Οι προαγωγές των μελών του Ν.Σ.Κ. στο βαθμό του 
Νομικού Συμβούλου γίνονται κατ’ απόλυτη εκλογή. Κρί- 
νονται ως κατ’ απόλυτη εκλογή προακτέοι, μεταξύ όλων 
εκείνων, που έχουν τα τυπικά προσόντα, τα μέλη που συ¬ 
γκεντρώνουν σε εξαίρετο βαθμό τουλάχιστον τα προσό¬ 
ντα: 

αα) ήθους και σθένους, ββ) επιστημονικής κατάρτισης, 
γγ) επιμέλειας, εργατικότητας και υπηρεσιακής απόδο¬ 
σης και μετά από σύγκριση αυτών επιλέγονται αυτοί, που 
προάγονται για την κάλυψη των κενών θέσεων. 

δ) Οι προαγωγές των μελών μέχρι και το βαθμό του Νο¬ 
μικού Συμβούλου του Κράτους ενεργούνται με απόφαση 
του Υπουργού Οικονομίας και Οικονομικών, που δημοσι¬ 
εύεται στην Εφημερίδα της Κυβερνήσεως, ύστερα από 
σύμφωνη γνώμη του οικείου Υπηρεσιακού Συμβουλίου. Η 
γνωμοδότηση του Υπηρεσιακού Συμβουλίου προκαλείται 
με ερώτημα του Υπουργού, μέσα σε προθεσμία δύο μη¬ 
νών από την κένωση της θέσης και η προαγωγή ανατρέ¬ 
χει στη λήξη της δίμηνης αυτής προθεσμίας. 

ε) Οι προαγωγές στις θέσεις του Προέδρου και των 
Αντιπροέδρων ενεργούνται με προεδρικό διάταγμα μετά 
από πρόταση του Υπουργικού Συμβουλίου, το οποίο, 
ύστερα από εισήγηση του Υπουργού Οικονομίας και Οι¬ 
κονομικών, επιλέγει τους προακτέους μεταξύ εκείνων 
που έχουν τα νόμιμα προσόντα. 

στ) Σε Δικαστικό Αντιπρόσωπο Α' προάγεται Δικαστικός 
Αντιπρόσωπος με επτά έτη συνολική υπηρεσία, στην 
οποία συνυπολογίζεται και η υπηρεσία του δοκίμου Δικα¬ 
στικού Αντιπροσώπου. 

ζ) Σε Πάρεδρο του Ν.Σ.Κ. προάγεται Δικαστικός Αντι¬ 
πρόσωπος Α', με πέντε έτη υπηρεσία στο βαθμό του Δι¬ 
καστικού Αντιπροσώπου Α'. 

η) Σε Νομικό Σύμβουλο προάγεται Πάρεδρος με πέντε 
έτη υπηρεσίας στο βαθμό του Παρέδρου, απότα οποία τα 
δύο τουλάχιστον θα πρέπει να έχουν διανυθεί σε υπηρε¬ 
σιακή μονάδα του Ν.Σ.Κ. της Αθήνας ή του Πειραιά. 


θ) Σε Αντιπρόεδρο του Ν.Σ.Κ. προάγεται Νομικός Σύμ¬ 
βουλος με τρία έτη υπηρεσίας στο βαθμό του Νομικού 
Συμβούλου. 

ι) Σε Πρόεδρο του Ν.Σ.Κ. προάγεται Αντιπρόεδρος ή 
Νομικός Σύμβουλος, που έχει τέσσερα τουλάχιστον έτη 
υπηρεσίας στο βαθμό του Νομικού Συμβούλου. 

3. Μέχρι την έκδοση του σχετικού με την υπηρεσιακή 
μεταβολή εγγράφου τα μέλη του Ν.Σ.Κ. εγκύρως ασκούν 
τα καθήκοντα της θέσης και του βαθμού που κατέχουν. 

4. Αποχή από προαγωγή 

Στην περίπτωση κατά την οποία εκκρεμεί, κατά του κρι- 
νόμενου για προαγωγή Παρέδρου ή Δικαστικού Αντιπρο¬ 
σώπου, πειθαρχική δίωξη, το Υπηρεσιακό Συμβούλιο απέ¬ 
χει να τον κρίνει μέχρι να εκδοθεί τελεσίδικη απόφαση επ’ 
αυτής. Αν ο διωκόμενος απαλλαγεί τελεσίδικα, το Υπηρε¬ 
σιακό Συμβούλιο, κρίνοντας αυτόν προακτέο, τον προά¬ 
γει αναδρομικά και τον αποκαθιστά στη σειρά αρχαιότη¬ 
τάς του. Αν δεν υπάρχει κενή θέση στο βαθμό που προά- 
γεται, παραμένει υπεράριθμος και καταλαμβάνει την 
πρώτη θέση του βαθμού αυτού, που θα κενωθεί. 

Άρθρο 45 

Παράλειψη από προαγωγή 

1. Το πρακτικό γνωμοδότησης του Υπηρεσιακού Συμ¬ 
βουλίου για μη προαγωγή Παρέδρου ή Δικαστικού Αντι¬ 
προσώπου Α' ή Δικαστικού Αντιπροσώπου στον επόμενο 
βαθμό, υποβάλλεται το συντομότερο στον Υπουργό Οι¬ 
κονομίας και Οικονομικών και κοινοποιείται στον ενδια¬ 
φερόμενο. Μέσα σε αποκλειστική προθεσμία δεκαπέντε 
ημερών από την υποβολή ή την κοινοποίηση του πρακτι¬ 
κού αντίστοιχα, μπορεί ο μεν Υπουργός να διαφωνήσει 
προς τη γνωμοδότηση του Συμβουλίου και να παραπέμ- 
ψει την υπόθεση στην Ολομέλεια, εκθέτοντας με έγγρα¬ 
φό του τους λόγους της διαφωνίας, ο δε ενδιαφερόμενος 
να ασκήσει εγγράφως προσφυγή ενώπιον αυτής, που κα¬ 
τατίθεται στη Γ ραμματείατου Ν.Σ.Κ., προβάλλοντας τους 
λόγους που τη θεμελιώνουν. 

2. Η διαφωνία του Υπουργού και η προσφυγή αυτού που 
παραλείφθηκε, καθώς και η σχετική γι’ αυτές προθεσμία, 
εμποδίζουν την ολοκλήρωση της διοικητικής διαδικασίας 
με αποδοχή της γνωμοδότησης που προσβλήθηκε, κατά 
το μέρος που θίγεται η σειρά αρχαιότητας αυτού που πα¬ 
ραλείφθηκε. 

3. Η Ολομέλεια μπορεί, πριν γνωμοδοτήσει οριστικά, να 
καλέσει για παροχή προφορικών εξηγήσεων ή πληροφο¬ 
ριών και για προσκόμιση στοιχείων τους επιθεωρητές και 
όσους διατελούν ή διατέλεσαν προϊστάμενοι του κρινο- 
μένου, καθώς και τον ίδιο. Η κλήση του κρινομένου είναι 
υποχρεωτική, αν το ζητήσει με έγγραφη αίτησή του. 

4. Τα μέλη και ο εισηγητής του υπηρεσιακού συμβουλί¬ 
ου,που εξέδωσε την απόφαση, που προσβλήθηκε, καθώς 
και οι επιθεωρητές του προσφεύγοντος δεν κωλύονται 
για το λόγο αυτόν να συμμετέχουν στην Ολομέλεια. 

Άρθρο 46 

Υπηρεσιακά - Πειθαρχικά Συμβούλια 

1. Για τον Πρόεδρο του Ν.Σ.Κ. το Πειθαρχικό Συμβούλιο 
αποτελείται από τους Προέδρους του Συμβουλίου της 
Επικράτειας, του Αρείου Πάγου και του Ελεγκτικού Συνε¬ 
δρίου, οι οποίοι αναπληρώνονται από τους νόμιμους ανα¬ 
πληρωτές τους. 




6528 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Για τους Αντιπρόεδρους του Ν.Σ.Κ. το Πειθαρχικό 
Συμβούλιο αποτελείται από τους Προέδρους του Συμ¬ 
βουλίου της Επικράτειας, του Αρείου Πάγου και του 
Ν.Σ.Κ., ή τους νόμιμους αναπληρωτές τους. 

3. Το Υπηρεσιακό και Πειθαρχικό Συμβούλιο για τα λοι¬ 
πά μέλη του Ν.Σ.Κ. αποτελείται: 

α) Για τους Νομικούς Συμβούλους, το μεν πειθαρχικό 
από αυτούς που ορίζονται στην προηγούμενη παράγρα¬ 
φο, το δε υπηρεσιακό από τον Πρόεδρο και δύο Αντιπρο¬ 
έδρους του Ν.Σ.Κ.. Οι Αντιπρόεδροι και οι αναπληρωτές 
τους ορίζονται με κλήρωση, σύμφωνα με αυτά που ορίζο¬ 
νται στο εδάφιο β' της παρούσας παραγράφου. 

β) Γιατους Παρέδρους καιτα μέλη των κατώτερων βαθ¬ 
μών, από τον Πρόεδρο, δύο Αντιπροέδρους και οκτώ Νο¬ 
μικούς Συμβούλους. Οι Αντιπρόεδροι και οι Νομικοί Σύμ¬ 
βουλοι ορίζονται με κλήρωση, η οποία γίνεται σε συνε¬ 
δρίαση της Ολομέλειας πριν από το τέλος κάθε έτους και 
καταχωρίζεται σε ιδιαίτερο πρακτικό αυτής. Ο Πρόεδρος 
εξάγει από την κληρωτίδα με τα ονόματα των Αντιπροέ- 
δρωντέσσερις κλήρους και απάτην κληρωτίδα μετά ονό¬ 
ματα των Νομικών Συμβούλων δεκαέξι κλήρους κατά σει¬ 
ρά. Αυτοί που γράφονται στους δύο πρώτους κλήρους 
των Αντιπροέδρων και στους οκτώ πρώτους των Νομικών 
Συμβούλων αποτελούν τακτικά μέλη του Συμβουλίου, 
ενώ οι υπόλοιποι Αντιπρόεδροι και Νομικοί Σύμβουλοι 
αναπληρωματικά αυτών αντίστοιχα, χωρίς καμία άλλη 
διατύπωση. 

4. Η συγκρότηση των Συμβουλίων της προηγούμενης 
παραγράφου γίνεται με απόφαση του Προέδρου του 
Ν.Σ.Κ., που εκδίδεται μέσα στο μήνα Δεκέμβριο. Η θητεία 
των μελών τους αρχίζει την 1η Ιανουάριου και λήγει την 
31η Δεκεμβρίου του επόμενου του ορισμού τους έτους. 
Στα Συμβούλια αυτά εισηγητής ορίζεται, με απόφαση του 
Προέδρου, 

Αντιπρόεδρος στην περίπτωση του εδαφίου α' και Αντι¬ 
πρόεδρος ή Νομικός Σύμβουλος στην περίπτωση του 
εδαφίου β' της προηγούμενης παραγράφου. 

5. Η διάταξη της παρ. 3 του άρθρου 7, για το σχηματι¬ 
σμό πλειοψηφίας και την υπεροχή της ψήφου του Προέ¬ 
δρου, εφαρμόζεται ανάλογα και στις περιπτώσεις των πα¬ 
ραγράφων 1,2 και 3. Αν κατά τη διάσκεψη διατυπώνονται 
σε κάποιο ζήτημα περισσότερες από δύο γνώμες, με απο¬ 
τέλεσμα να μην σχηματίζεται πλειοψηφία, αυτοί που ψή¬ 
φισαν υπέρ της δυσμενέστερης γνώμης ή υπέρ της βα¬ 
ρύτερης ποινής, προσχωρούν στην αμέσως ευνοϊκότερη. 

6. Γραμματέας των Πειθαρχικών και Υπηρεσιακών Συμ¬ 
βουλίων των προηγούμενων παραγράφων είναι ο Γραμ- 
ματέαςτου Ν.Σ.Κ. ή ο νόμιμος αναπληρωτής του. 

Άρθρο 47 
Παραίτηση 

1. Το μέλος του Ν.Σ.Κ. έχει το δικαίωμα να παραιτηθεί 
εγγράφως. Αίρεση, όρος ή προθεσμία, που τέθηκαν στο 
έγγραφο της παραίτησης, θεωρούνται ότι δεν γράφτη¬ 
καν. 

2. Η αποδοχή της παραίτησης πρέπει να γίνει μέσα σε 
ένα μήνα από την υποβολή της. Μέσα στην ίδια προθε¬ 
σμία αυτός που παραιτήθηκε έχει το δικαίωμα να ανακα¬ 
λέσει εγγράφως την παραίτησή του, εφόσον η πράξη της 
αποδοχής δεν έχει ακόμη δημοσιευθεί. 

3. Δεν είναι υποχρεωτική για τον Υπουργό Οικονομίας 
και Οικονομικών η αποδοχή της παραίτησης και δεν έχει 


εφαρμογή η παράγραφος 5, αν κατά το χρόνο υποβολής 
της παραίτησης είναι εκκρεμής σε βάρος του παραιτού¬ 
μενου: α) πειθαρχική δίωξη ή β) ποινική δίωξη για κα¬ 
κούργημα ή για πλημμέλημα από αυτά που αναφέρονται 
στην περίπτωση ε'της παρ. 1 του άρθρου 31. 

4. Η λύση της υπηρεσιακής σχέσης επέρχεται από τη 
στιγμή που θα κοινοποιηθεί σε αυτόν που παραιτήθηκε η 
πράξη αποδοχής της παραίτησης. 

5. Θεωρείται ότι έγινε αποδεκτή η παραίτηση και λύεται 
αυτοδικαίως η υπηρεσιακή σχέση εξήντα ημέρες μετά 
την υποβολή της, εφόσον μέχρι την ημέρα αυτή δεν έχει 
δημοσιευθεί και κοινοποιηθεί η πράξη αποδοχής της πα¬ 
ραίτησης. 

Άρθρο 48 

Αποχώρηση από την υπηρεσία 

Ι.Τα μέλη του Ν.Σ.Κ. αποχωρούν αυτοδικαίως από την 
υπηρεσία: 

α) Οι Δικαστικοί Αντιπρόσωποι, που αντιστοιχούν με 
Πρωτόδικες των Πολιτικών Δικαστηρίων, οι Δικαστικοί 
Αντιπρόσωποι Α', που αντιστοιχούν με Προέδρους Πρω¬ 
τοδικών Πολιτικών Δικαστηρίων και οι Πάρεδροι του 
Ν.Σ.Κ., που αντιστοιχούν με Εφέτες Πολιτικών Δικαστη¬ 
ρίων, όταν συμπληρώσουν το εξηκοστό πέμπτο έτος της 
ηλικίας τους. 

β) Οι Νομικοί Σύμβουλοι, που αντιστοιχούν με Αρεοπα¬ 
γίτες, οι Αντιπρόεδροι του Ν.Σ.Κ., που αντιστοιχούν με 
Αντιπροέδρους Αρείου Πάγου και ο Πρόεδρος του 
Ν.Σ.Κ., που αντιστοιχεί με τον Πρόεδρο του Αρείου Πά¬ 
γου, όταν συμπληρώσουν το εξηκοστό έβδομο έτος της 
ηλικίας τους. 

γ) Ο Πρόεδρος του Ν.Σ.Κ., αν συμπληρώσει τετραετή 
υπηρεσία στο βαθμό του Προέδρου, πριν από τη συμπλή¬ 
ρωση του εξηκοστού έβδομου έτους της ηλικίας του απο¬ 
χωρεί αυτοδικαίως από την Υπηρεσία μόλις συμπληρώσει 
την τετραετή αυτή υπηρεσία. Ο χρόνος που υπολείπεται 
μέχρι τη συμπλήρωση του εξηκοστού έβδομου έτους λο¬ 
γίζεται ως πραγματική συντάξιμη υπηρεσία, όπως ορίζει 
ο νόμος, που εκδίδεται κατ’ επιταγή της παρ. 5 του άρ¬ 
θρου 90 του Συντάγματος. 

δ) Γ ια την εφαρμογή των διατάξεων των εδαφίων α' και 
β' της παρούσας παραγράφου θεωρείται σε κάθε περί¬ 
πτωση ως ημέρα, που συμπληρώνεται το όριο της ηλικίας 
αποχώρησης, η 30ή Ιουνίου του έτους αποχώρησης του 
μέλουςτου Ν.Σ.Κ.. 

ε) Οι διοικητικές πράξεις που προβλέπονται κατά περί¬ 
πτωση στα εδάφια δ' και ε' της παρ. 2 του άρθρου 44 για 
τις προαγωγές των μελώντου Ν.Σ.Κ., απαιτούνται και για 
τη λύση της υπηρεσιακής τους σχέσης στις περιπτώσεις 
του παρόντος άρθρου. 

2. Η πράξη της Διοίκησης, κατά περίπτωση, που βεβαι¬ 
ώνει την αποχώρηση μέλους του Ν.Σ.Κ. από την υπηρε¬ 
σία, σύμφωνα με τις διακρίσεις της προηγούμενης παρα¬ 
γράφου, δημοσιεύεται στην Εφημερίδα της Κυβερνήσε- 
ως και ανακοινώνεται σε αυτόν, που αποχωρεί, δεκαπέντε 
ημέρες πριν από την ημερομηνία αποχώρησης. 

3. Το μέλος που συμπλήρωσετριάντα χρόνια πραγματι¬ 
κή υπηρεσία ή αποχωρεί λόγω συμπλήρωσης του ορίου 
ηλικίας, διατηρεί τιμητικά τον τίτλο της θέσης που κατεί¬ 
χε και μετά από τη λύση της υπηρεσιακής σχέσης. Αυτό 
μνημονεύεται στο προεδρικό διάταγμα ή την υπουργική 
απόφαση αποχώρησης από την υπηρεσία. 

4. Το μέλος που παύεται οριστικά λόγω πειθαρχικού πα¬ 
ραπτώματος ή υπηρεσιακής ανεπάρκειας, στερείται τον 
τίτλο της προηγούμενης παραγράφου. Τον τίτλο στερεί¬ 
ται και αυτός που τιμωρήθηκε στο βαθμό εξόδου από την 
Υπηρεσία με πειθαρχική ποινή προσωρινής παύσης. 

5. Από τον τίτλο αυτόν εκπίπτει αυτοδικαίως εκείνος 
που καταδικάστηκε αμετάκλητα για μια από τις πράξεις 
που αναφέρονται στην περίπτωση ε' της παρ. 1 του άρ¬ 
θρου 31. 

ΜΕΡΟΣ ΤΡΙΤΟ 
ΔΙΟΙΚΗΤΙΚΟ ΠΡΟΣΩΠΙΚΟ 

ΚΕΦΑΛΑΙΟ Α' 

ΔΙΑΚΡΙΣΗ - ΚΑΤΗΓΟΡΙΕΣ - ΚΛΑΔΟΙ - ΠΡΟΪΣΤΑΜΕΝΟΙ 
Άρθρο 49 

Θέσεις κατά κατηγορία - κλάδους 

1. Στο Νομικό Συμβούλιο του Κράτους υπηρετεί μόνιμο 
και με σχέση ιδιωτικού δικαίου αορίστου χρόνου διοικητι¬ 
κό προσωπικό. 

2. Οι οργανικές θέσεις του διοικητικού προσωπικού του 
Ν.Σ.Κ. είναι συνολικά εκατόν εξήντα πέντε, από τις οποίες 
εκατόν εξήντα δύο είναι αυτές που έχουν νομοθετηθεί, 
και τρεις μόνιμες θέσεις, που συνιστώνται με τον παρόντα 
νόμο και οι οποίες κατατάσσονται δύο στον κλάδο ΠΕ2 
Πληροφορικής και μία στον κλάδοΤΕ3 Βιβλιοθηκονόμων 
του μόνιμου προσωπικού. Από τις παραπάνω 165 συνολι¬ 
κά θέσεις επτά θέσεις είναι προσωποπαγείς, από τις οποί¬ 
ες τρεις θέσεις του μόνιμου προσωπικού και τέσσερις θέ¬ 
σεις του προσωπικού με σύμβαση ιδιωτικού δικαίου αορί¬ 
στου χρόνου. 

3. Από τις υφιστάμενες κατά τη δημοσίευση του παρό¬ 
ντος νόμου δεκαοκτώ θέσεις του κλάδου ΔΕ2 Δακτυλο- 
γράφων-Στενογράφων του μόνιμου προσωπικού διατη¬ 
ρούνται στον κλάδο αυτόν οκτώ θέσεις, οι δε υπόλοιπες 
δέκα μεταφέρονται στον κλάδο ΠΕΙ Διοικητικού-Οικονο- 
μικού του μόνιμου προσωπικού, οι οποίες προστίθενται 
στις θέσειςτου κλάδου αυτού. Επίσης από τις δύο θέσεις 
μόνιμου προσωπικού του κλάδου ΔΕ4 τηλεφωνητών που 
υφίστανται κατά τη δημοσίευση του παρόντος νόμου, 
διατηρείται στον κλάδο αυτόν η μία, η άλλη μεταφέρεται 
στον κλάδο ΠΕΙ Διοικητικού-Οικονομικού του μόνιμου 
προσωπικού και προστίθεται στον κλάδο αυτόν. 

4. Οι οργανικές θέσεις του διοικητικού προσωπικού του 
Ν.Σ.Κ., όπως διαμορφώνονται σύμφωνα με τις προηγού¬ 
μενες 2 και 3 παραγράφους, κατανέμονται σε κατηγορίες 
και κλάδους ως εξής: 

Α. ΜΟΝΙΜΟ ΠΡΟΣΩΠΙΚΟ (Θέσεις οργανικές εκατόν 
εξήντα, από τις οποίες τρεις είναι προσωποπαγείς). 

α) Κατηγορία ΠΕ - Θέσεις οργανικές τριάντα μία, από 
τις οποίες μία προσωποπαγής. 

αα) Κλάδος ΠΕΙ Διοικητικός-Οικονομικός, θέσεις ορ¬ 
γανικές είκοσι οκτώ. 

ββ) Κλάδος ΠΕ2 Πληροφορικής, θέσεις οργανικές δύο. 

γγ) Κλάδος ΠΕ Διοικητικός-Λογιστικός, οργανικές θέ¬ 
σεις μία προσωποπαγής. 

β) Κατηγορία ΤΕ - Θέσεις, οργανικές έξι. 

αα) Κλάδος ΤΕ1 Διοικητικός-Λογιστικός, θέσεις οργανι¬ 
κές δύο. 

ββ) Κλάδος ΤΕ2 Πληροφορικής, θέσεις οργανικές 
τρεις. 


γγ) Κλάδος ΤΕ3- Βιβλιοθηκονόμων, θέσεις οργανικές 
μία. 

γ) Κατηγορία ΔΕ - Θέσεις, οργανικές εκατό, από τις 
οποίες μία προσωποπαγής. 

αα) Κλάδος ΔΕΙ Διοικητικός-Λογιστικός, θέσεις οργα¬ 
νικές ογδόντα μία. 

ββ) Κλάδος ΔΕ2 Δακτυλογράφων-Στενογράφων, θέ¬ 
σεις οργανικές οκτώ. 

γγ) Κλάδος ΔΕ3 Χειριστών Η/Υ, θέσεις οργανικές επτά. 

δδ) Κλάδος ΔΕ4 Τηλεφωνητών, θέσεις οργανικές μία. 

εε) Κλάδος ΔΕ5 Τεχνικός-Οδηγών, θέσεις οργανικές 
δύο. 

στ.στ) Κλάδος ΔΕ Τεχνικός, θέσεις οργανικές μία προ¬ 
σωποπαγής. 

δ) Κατηγορία ΥΕ - θέσεις, οργανικές είκοσι τρεις, από 
τις οποίες μία προσωποπαγής. 

αα) Κλάδος ΥΕ1 Ταξινόμων, θέσεις οργανικές πέντε. 

ββ) Κλάδος ΥΕ2 Επιμελητών, θέσεις οργανικές δεκα¬ 
τρείς. 

γγ) Κλάδος ΥΕ3 Προσωπικού καθαριότητας, θέσεις ορ¬ 
γανικές τέσσερις. 

δδ) Κλάδος ΥΕ4 Καθαριστριών, θέσεις οργανικές μία 
προσωποπαγής. 

Β. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ θέ¬ 
σεις πέντε. 

Θέσεις διοικητικού προσωπικού με σύμβαση ιδιωτικού 
δικαίου αορίστου χρόνου είναι μία του κλάδου ΔΕ Διοικη- 
τικού-Λογιστικού και τέσσερις προσωποπαγείς, από τις 
οποίες δύο στον κλάδο ΔΕ Διοικητικού, μία στον κλάδο 
ΥΕ-Επιμελητών και μία στον κλάδο ΥΕ-Καθαριστριών. 

5. Οι διοικητικοί υπάλληλοι που υπηρετούν στο Ν.Σ.Κ. 
κατά τη δημοσίευση του παρόντος νόμου καταλαμβά¬ 
νουν αυτοδικαίως τις αντίστοιχες θέσεις της κατηγορίας 
και του κλάδου τους σύμφωνα με αυτά που ορίζονται στις 
προηγούμενες παραγράφους. 

6. Οι διοικητικοί υπάλληλοι που κατέχουν τις θέσειςπου 
μεταφέρονται κατά την παράγραφο 3 μετατάσσονται σε 
θέσειςτου κλάδου ΔΕΙ Διοικητικού-Λογιστικού του μόνι¬ 
μου προσωπικού, χωρίς αίτησή τους, με απόφαση του 
Προέδρου του Ν.Σ.Κ., μετά από σύμφωνη γνώμη του Υπη¬ 
ρεσιακού Συμβουλίου της παρ. 2 του άρθρου 54 του πα¬ 
ρόντος νόμου και καταλαμβάνουν κενές θέσεις του κλά¬ 
δου αυτού. 

7. Οι θέσεις του διοικητικού προσωπικού ανήκουν ορ¬ 
γανικά στις υπηρεσιακές μονάδες της Κεντρικής Υπηρε¬ 
σίας του Ν.Σ.Κ.. Με απόφαση του Προέδρου, μπορεί ορι¬ 
σμένος αριθμός αυτών να μεταφέρεται από την Κεντρική 
Υπηρεσία σε Γ ραφεία Νομικών Συμβούλων και Δικαστικά 
Γ ραφεία ή αντίστροφα. 

Αρθρο 50 

Κατάταξη θέσεων κατά βαθμούς - Καθήκοντα 

1. Οι θέσεις της κατηγορίας ΠΕ κατατάσσονται στους 
βαθμούς Δ', Γ', Β', Α', Διευθυντής και Γ ενικός Διευθυντής, 
από τους οποίους κατώτερος είναι ο Δ' και ανώτερος ο Γε¬ 
νικός Διευθυντής. 

2. Οι θέσεις της κατηγορίας ΤΕ κατατάσσονται στους 
βαθμούςΔ', Γ, Β', Α' καιΔιευθυντής, απότους οποίους κα¬ 
τώτερος είναι ο Δ' και ανώτερος είναι ο Διευθυντής. 

3. Οι θέσεις της κατηγορίας ΔΕ κατατάσσονται στους 
βαθμούς Δ', Γ', Β' και Α', από τους οποίους κατώτερος εί¬ 
ναι ο Δ' και ανώτερος είναι ο Α'. 

4. Οι θέσεις της κατηγορίας ΥΕ κατατάσσονται στους 

βαθμούς Ε', Δ', Γ' και Β', από τους οποίους κατώτερος εί¬ 
ναι ο Ε' και ανώτερος είναι ο Β'. 

5. Εισαγωγικός βαθμός των κατηγοριών ΠΕ, ΤΕ και ΔΕ 
είναι ο βαθμός Δ' και της κατηγορίας ΥΕ, ο βαθμός Ε'. Για 
τους απόφοιτους της Σχολής Δημόσιας Διοίκησης, εισα¬ 
γωγικός βαθμός είναι ο Β'. 

6. Για τις κατηγορίες ΠΕ, ΤΕ και ΔΕ οι θέσεις είναι ορ¬ 
γανικά ενιαίες έως και το βαθμό Α'. 

7. Γιατις κατηγορίες ΠΕ και ΤΕ οι θέσεις του βαθμού του 
Διευθυντή είναι οργανικά ενιαίες. 

8. Για την κατηγορία ΥΕ όλες οι θέσεις είναι οργανικά 
ενιαίες. 

9. Μεταξύ υπαλλήλων του ίδιου βαθμού προηγείται ο 
αρχαιότερος. 

10. Ανάθεση σε διοικητικό υπάλληλο καθηκόντων άλλης 
κατηγορίας, κλάδου ή βαθμού είναι δυνατή με απόφαση 
του οικείου Προϊσταμένου ή του Προέδρου, σε περίπτω¬ 
ση υπηρεσιακής ανάγκης. Η άρνηση εκτέλεσης της από¬ 
φασης ή η πλημμελής εκτέλεσή της συνιστούν πειθαρχι¬ 
κό αδίκημα. 

Άρθρο 51 

Τυπικά προσόντα κλάδων 

1. Τυπικά προσόντα για το διορισμό στον εισαγωγικό 
βαθμό των κλάδων του διοικητικού προσωπικού του 
Ν.Σ.Κ. ορίζονται αυτά που προβλέπονται κατά περίπτωση 
στο π.δ. 50/2001 (ΦΕΚ39 Α'), όπως κάθε φορά ισχύει. 

2. Οι διατάξεις των παραγράφων 5, 6 και 7 του άρθρου 
30 εφαρμόζονται ανάλογα και στο διοικητικό προσωπικό 
του Ν.Σ.Κ.. 

ΚΕΦΑΛΑΙΟ Β' 

ΠΡΟΪΣΤΑΜΕΝΟΙ - ΠΡΟΑΓΩΓΕΣ - ΥΠΗΡΕΣΙΑΚΑ 
ΣΥΜΒΟΥΛΙΑ - ΠΕΙΘΑΡΧΙΚΕΣ ΔΙΚΑΙΟΔΟΣΙΕΣ - 
ΥΠΕΡΩΡΙΑΚΗ ΕΡΓΑΣΙΑ 

Αρθρο 52 
Προϊστάμενοι 

1. Στη Γενική Διεύθυνση Διοικητικής Υποστήριξης το¬ 
ποθετείται προϊστάμενος διοικητικός υπάλληλος της κα¬ 
τηγορίας ΠΕ, με βαθμό Γενικού Διευθυντή. 

2. Στις Διευθύνσεις Διοικητικού και Διοικητικής Μέρι¬ 
μνας και Οικονομικών Υποθέσεων τοποθετούνται προϊ¬ 
στάμενοι διοικητικοί υπάλληλοι με βαθμό Διευθυντή. 

3. ΣταΤμήματα και ΓραφείατωνΔιευθύνσεωντηςπροη- 
γούμενης παραγράφου και των λοιπών υπηρεσιών της 
Κεντρικής Υπηρεσίας, τοποθετούνται προϊστάμενοι, διοι¬ 
κητικοί υπάλληλοι των κατηγοριών ΠΕ, ΤΕ και ΔΕ, με βαθ¬ 
μό Α', αν δεν ορίζεται διαφορετικά από τις διατάξεις του 
παρόντος νόμου, σύμφωνα με τις διατάξεις του Υπαλλη¬ 
λικού Κώδικα. 

4. Με αποφάσεις του Προέδρου του Ν.Σ.Κ. κατανέμεται 
ο αριθμός των θέσεων των Τμημάτων και Γ ραφείων, που 
καταλαμβάνει καθεμία από τις κατηγορίες υπαλλήλων 
της προηγούμενης παραγράφου. 

Αρθρο 53 

Προαγωγή Γ ενικού Διευθυντή - Διευθυντών 
Επιλογή Προϊσταμένων 

1. Σε Γενικό Διευθυντή προάγεται Διευθυντής του 
Ν.Σ.Κ. με τριετή υπηρεσία στο βαθμό του Διευθυντή με 
απόφαση του Υπουργού Οικονομίας και Οικονομικών, 


ύστερα από σύμφωνη γνώμη του Υπηρεσιακού Συμβουλί¬ 
ου της περ. β' της παρ. 3 του άρθρου 46, στο οποίο ειση- 
γείται Νομικός Σύμβουλος ή Πάρεδρος, ύστερα από ερώ¬ 
τημα του Υπουργού Οικονομίας και Οικονομικών. 

2. Η προαγωγή στο βαθμό του Διευθυντή γίνεται με 
απόφαση του Προέδρου του Ν.Σ.Κ., ύστερα από σύμφω¬ 
νη γνώμη του Υπηρεσιακού Συμβουλίου της παρ. 2 του 
άρθρου 54 στο οποίο εισηγείται ο Γενικός Διευθυντής ή 
ένα μέλος του λειτουργός του Ν.Σ.Κ., ύστερα από ερώτη¬ 
μα του Προέδρου του Ν.Σ.Κ.. 

3. Οι Προϊστάμενοι των Τμημάτων και των αυτοτελών 
Γ ραφείων επιλέγονται από το Υπηρεσιακό Συμβούλιο της 
παρ. 2 του άρθρου 54, στο οποίο εισηγείται ο Γ ενικός Δι¬ 
ευθυντής ή Διευθυντής ή ένα μέλος του λειτουργός του 
Ν.Σ.Κ., ύστερα από ερώτημα του Προέδρου του Ν.Σ.Κ.. Η 
τοποθέτηση των προϊσταμένων αυτών γίνεται με απόφα¬ 
ση του Προέδρου του Ν.Σ.Κ.. 

Άρθρο 54 

Υπηρεσιακό και Πειθαρχικό Συμβούλιο 

1. Υπηρεσιακό και Πειθαρχικό Συμβούλιο για τον Γ ενικό 
Διευθυντή είναι το υπηρεσιακό συμβούλιο της περ. β'της 
παρ. 3 του άρθρου 46. Χρέη εισηγητή εκτελεί Νομικός 
Σύμβουλος ή Πάρεδρος. 

2. Το Υπηρεσιακό και Πειθαρχικό Συμβούλιο για το διοι¬ 
κητικό προσωπικό του Ν.Σ.Κ. συγκροτείται με απόφαση 
του Προέδρου για ένα έτος και αποτελείται από: 

α) Έναν Νομικό Σύμβουλο του Κράτους, ως Πρόεδρο, 
με αναπληρωτή ομοιόβαθμό του. 

β) Δύο Παρέδρους του Ν.Σ.Κ., με ισάριθμους ομοιό- 
βαθμους αναπληρωτές τους. 

γ) Τον Γενικό Διευθυντή με αναπληρωτή έναν Διευθυ¬ 
ντή. 

δ) Έναν διοικητικό υπάλληλο με βαθμό Α', που εκλέγε¬ 
ται με ομοιόβαθμο αναπληρωτή του από τη Γενική Συνέ¬ 
λευση του συνδικαλιστικού οργάνου των διοικητικών 
υπαλλήλων του Ν.Σ.Κ., σύμφωνα με τη διαδικασία εκλο¬ 
γής του Διοικητικού Συμβουλίου του συνδικαλιστικού ορ¬ 
γάνου αυτού. Προς τούτο πριν από τη συγκρότηση του 
Συμβουλίου απευθύνεται πρόσκληση στο συνδικαλιστικό 
όργανο αυτό για να εκλέξει το παραπάνω μέλος του Συμ¬ 
βουλίου με τον αναπληρωτή του. Σε περίπτωση που δεν 
το εκλέξει εντός είκοσι ημερών, η συγκρότηση του Συμ¬ 
βουλίου γίνεται και χωρίς το μέλος αυτό. 

ε) Γραμματέας του Συμβουλίου ορίζεται διοικητικός 
υπάλληλος με βαθμό Α' ή Β'. Χρέη εισηγητή εκτελεί μέλος 
του Συμβουλίου ή διοικητικός υπάλληλος με βαθμό Διευ¬ 
θυντή ή με βαθμό Α'. 

στ) Το υπηρεσιακό-πειθαρχικό συμβούλιο αυτό ευρί- 
σκεται σε απαρτία, όταν είναι παρόντα τουλάχιστον τρία 
από τα πέντε μέλη του και αποφασίζει ή γνωμοδοτεί με 
απόλυτη πλειοψηφία των παρόντων μελών στα οποία 
οπωσδήποτε συμπεριλαμβάνεται ο Πρόεδρος ή ο ανα- 
πληρωτήςτου. Σε περίπτωση ισοψηφίας υπερισχύειη ψή¬ 
φος του Προέδρου. Εάν σχηματισθούν περισσότερες 
από δύο γνώμες, όσοι ακολουθούν την ασθενέστερη 
οφείλουν να ακολουθήσουν μία από τις επικρατέστερες. 

Άρθρο 55 

Πειθαρχικές δικαιοδοσίες - Πειθαρχική δίωξη 

1. Η πειθαρχική δικαιοδοσία στο διοικητικό προσωπικό 
του Ν.Σ.Κ. ασκείται: 

α) Για το Γενικό Διευθυντή από το Πειθαρχικό Συμβού¬ 
λιο της περ. β'τηςπαρ. 3 του άρθρου 46. 

β) Για τους λοιπούς υπαλλήλους, από το Πειθαρχικό 
Συμβούλιο της παραγράφου 2 του προηγούμενου άρ¬ 
θρου. 

2. Οι πειθαρχικές ποινές της έγγραφης επίπληξης και 
του προστίμου μπορούν να επιβληθούν και από τον 
Υπουργό Οικονομίας και Οικονομικών ή τον Πρόεδρο του 
Ν.Σ.Κ.. 

3. Αρμόδιοι για την άσκηση πειθαρχικής δίωξης, σε όλο 
το διοικητικό προσωπικό, είναι ο Υπουργός Οικονομίας 
και Οικονομικών και ο Πρόεδρος του Ν.Σ.Κ.. 

Άρθρο 56 

Υπερωριακή εργασία 

Σε περίπτωση έκτακτης ή ειδικής υπηρεσιακής ανά¬ 
γκης, μπορεί ο Υπουργός Οικονομίας και Οικονομικών, με 
απόφασή του, προσδιορίζοντας την ανάγκη, να καταρτί¬ 
ζει μετά από εισήγηση του Προέδρου του Ν.Σ.Κ. συνερ¬ 
γείο υπερωριακής εργασίας ή ομάδα εργασίας από το δι¬ 
οικητικό προσωπικό, προς αντιμετώπισή της. Με την ίδια 
απόφαση καθορίζεται και ιδιαίτερη αμοιβή για την εργα¬ 
σία αυτή κατά τις διατάξεις της κείμενης νομοθεσίας. 

Άρθρο 57 
Γενικές ρυθμίσεις 

1. Σε όλα τα θέματα του διοικητικού προσωπικού, που 
αφορούν στην πρόσληψη, τη διαδικασία επιλογής, στο 
διορισμό και τα σχετικά με αυτόν προσόντα, στην υπηρε¬ 
σιακή και μισθολογική κατάσταση και εξέλιξη, τους 
όρους και τις προϋποθέσεις αυτής, στις υποχρεώσεις και 
τα καθήκοντα, στην πειθαρχική ευθύνη, στη λύση της 
υπηρεσιακής σχέσης και τις σχετικές διαδικασίες, εφαρ¬ 
μόζονται οι αντίστοιχες διατάξεις της κείμενης νομοθε¬ 
σίας, για τους διοικητικούς υπαλλήλους του Δημοσίου, 
όπως ισχύουν κάθε φορά, εφόσον από τις διατάξεις του 
παρόντος νόμου, δεν προβλέπεται διαφορετική ρύθμιση. 

2. Οι διοικητικές πράξεις, που εκδίδονται για τα θέματα 
του διοικητικού προσωπικού του Ν.Σ.Κ., που αναφέρο- 
νται στην προηγούμενη παράγραφο, υπογράφονται από 
τον Πρόεδρο του Ν.Σ.Κ., εφόσον στις λοιπές διατάξεις 
του παρόντος νόμου δεν προβλέπεται διαφορετική ρύθ¬ 
μιση. 

ΜΕΡΟΣ ΤΕΤΑΡΤΟ 

ΜΕΤΑΒΑΤΙΚΕΣ - ΤΕΛΙΚΕΣ ΔΙΑΤΑΞΕΙΣ 

Άρθρο 58 

Ο Πρόεδρος του Ν.Σ.Κ. που υπηρετεί κατά τη δημοσί¬ 
ευση του παρόντος νόμου αποχωρεί αυτοδίκαια από την 
υπηρεσία, όταν συμπληρώσει το εξηκοστό έβδομο έτος 
της ηλικίας του. Ως ημέρα συμπλήρωσης του ορίου αυ¬ 
τού θεωρείται η 30ή Ιουνίου του έτους αποχώρησής του. 

Άρθρο 59 

Δικαστικοί Αντιπρόσωποι, οι οποίοι κατά τη δημοσίευση 
του παρόντος νόμου έχουν υπηρεσία πλέον των επτά 
ετών, στην οποία συμπεριλαμβάνεταικαιη υπηρεσίατους 
ως δοκίμων Δικαστικών Αντιπροσώπων, προάγονται στο 
βαθμό του Δικαστικού Αντιπροσώπου Α' ύστερα από σύμ¬ 
φωνη γνωμοδότηση του Υπηρεσιακού Συμβουλίου, σύμ¬ 
φωνα μετά οριζόμενα στηνπαρ. 2του άρθρου 44.0 χρό¬ 
νος που πλεονάζει πέραν της επταετίας λαμβάνεται υπό¬ 
ψη για την προαγωγή τους στον επόμενο βαθμό. 


Αρθρο 60 

Μέχρι να συγκροτηθούν τα Υπηρεσιακά και Πειθαρχικά 
Συμβούλια που προβλέπονται από την παρ. 3 του άρθρου 
46 καιτηνπαρ. 2του άρθρου 54του παρόντος νόμου, εξα¬ 
κολουθούν να ισχύουν αυτά που υφίστανται μέχρι την έκ¬ 
δοση του παρόντος νόμου, η δε θητεία των μελών τους 
παρατείνεται αντίστοιχα. Η θητεία των μελών των παρα¬ 
πάνω Υπηρεσιακών και Πειθαρχικών Συμβουλίων, που θα 
συγκροτηθούν για πρώτη φορά μετά την έναρξη ισχύος 
του παρόντος νόμου, λήγει στις 31 Δεκεμβρίου του έτους 
συγκρότησής τους. 

Αρθρο 61 

1. Με απόφαση του Υπουργού Οικονομίας και Οικονο¬ 
μικών, που θα εκδοθεί μέσα σε ένα έτος από την έναρξη 
ισχύος του παρόντος νόμου, προσδιορίζονται τα Νομικά 
Πρόσωπα και οι Ανεξάρτητες Διοικητικές Αρχές που η νο¬ 
μική τους υπεράσπιση θα εξακολουθήσει να γίνεται ή θα 
γίνεται από το Ν.Σ.Κ.. 

2. Η πρώτη ετήσια έκθεση του άρθρου 3 θα αναφέρεται 
στο επόμενο έτος από την έναρξη ισχύος του νόμου αυ¬ 
τού. 

3. Με προεδρικά διατάγματα, που εκδίδονται ύστερα 
από πρόταση του Υπουργού Οικονομίας και Οικονομικών, 
ρυθμίζονται και κατά τροποποίηση των κειμένων διατάξε¬ 
ων : α) οι αρμοδιότητες της Γραμματείας του Ν.Σ.Κ., των 
Σχηματισμών- Γραφείων, του Κέντρου Πληροφορικής, 
Μελετών και Νομικών Εκδόσεων, της Διεύθυνσης Διοικη¬ 
τικού και Διοικητικής Μέριμνας, της Διεύθυνσης Οικονο¬ 
μικών Υποθέσεων, β) οι τοποθετήσεις, μεταθέσεις, μετα¬ 
κινήσεις, αποσπάσεις, οι εκπαιδευτικές, αναρρωτικές 
άδειες, η επιθεώρηση και γενικά η υπηρεσιακή κατάστα¬ 
ση του κύριου προσωπικού, γ) οι όροι και οι προϋποθέ¬ 
σεις συμμετοχής στο διαγωνισμό για την πλήρωση κενών 
θέσεων δόκιμων Δικαστικών Αντιπροσώπων, ο τρόπος και 
η διαδικασία διεξαγωγής του διαγωνισμού, η σύνθεση και 
η συγκρότηση της εξεταστικής επιτροπής, η εξεταστέα 
ύλη, η βαθμολόγηση και η κατάταξη των υποψηφίων, δ) η 
πειθαρχική ευθύνη των μελών του Ν.Σ.Κ., οι ποινές, η πει¬ 
θαρχική δικαιοδοσία και διαδικασία, ε) ο καθορισμός των 
όρων και προϋποθέσεων ανάθεσης της υπεράσπισης 
υποθέσεων του Δημοσίου σε δικηγόρους στην αλλοδα¬ 
πή, ως και ο καθορισμός του ύψους της αμοιβής και του 
τρόπου εκκαθάρισής της, στ) και κάθε άλλη λεπτομέρεια 
για την εκτέλεση των διατάξεων του παρόντος νόμου. 

4. Με προεδρικό διάταγμα, που εκδίδεται ύστερα από 
πρόταση του Υπουργού Οικονομίας και Οικονομικών και 
εισήγηση του Προέδρου του Ν.Σ.Κ., μπορεί να γίνεται 
αναδιάταξη της οργάνωσης του Ν.Σ.Κ. με την κατάργηση 
σύμπηξη ή σύσταση υπηρεσιακών μονάδων και τη δημι¬ 
ουργία υπηρεσιών με αρμοδιότητες χειρισμού υποθέσε¬ 
ων ορισμένης κατηγορίας. 

Αρθρο 62 

Κατάργηση διατάξεων 

Από τη θέση σε ισχύ του παρόντος καταργείται κάθε γενι¬ 
κή ή ειδική διάταξη που είναι αντίθετη ή που ρυθμίζει με δια¬ 
φορετικό τρόπο θέματα που ρυθμίζονται με το νόμο αυτόν. 

Αρθρο 63 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 19 Δεκεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Γ. ΠΑΠΑΝΔΡΕΟΥ Κ. ΣΚΑΝΔΑΛΙΔΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 20 Δεκεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Π * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θ5ΐΤΙ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































